Zaharren egoitzen alde ezkutua | Aixebe & Abante\nPosted on marzo 23, 2014 por Oier Gorosabel Larrañaga en geriatria, gutaz // 1 Comentario\nArgazkia: Maika Salguero\nLehenengo inpresioan, zaharren egoitzek atzeraka eragiten dute: inorekin bertako zerbait komentatzen dudanean (sekretu profesionala urratu barik, noski), ikustekoa da aldartea nola iluntzen zaion. Jendeari gogorra egiten zaio nonbait, mundutik pixka bat aparte bizi diren zaharrekin gogoratu beharra; batez ere Gabon, urtebetetze eta fetxa seinalatuetan. Gainera, kontuan hartu behar da gehienetan halabeharrez sartzen dela jendea egoitzetan, batzuetan baita gogoz kontra ere. Gehienak egoera latz hori bizitzan estreinakoz sufritzen ari dira; guretako, berriz, ohizkoa da. Ez: zaharren egoitzetakoa ez da Disney mundua. Hau hala izanda ere, langileok egunero aurkitzen dugu motibazioa bertara joateko. Dramatismoan kateatuta geratu barik, bertako egoera errealak (bizitza bezain errealak) kudeatzen ikasi beharra dago, egoiliarrendako, senideendako eta guztiondako modurik praktikoenean. Izan ere, zaharren egoitzaren muina eta funtsa praktikotasuna da: gehienetan, bertako zerbitzu bateratuei esker (osagileak, gaueko zaintza, elikadura egokitua…) zuen senidea etxe partikularrean baino hobeto jagoteko aukera dago. Hau gogoan izanda, egoera gogorrak ez dira hain gogor egiten.\nSenideei, eta are gehiago “kanpoko” jendeari, hau ulertezina egiten zaizue. Hain egoera gogorretan lan egiten dugunok lur jota bizi beharko ginatekeela uste duzue. Gehiago esango dut: batzuk haserretu ere egiten zarete, hala ez dela jakitean. Baina bizitzaren legea da: eta esango nuke heriotzarekin buruz buru lan egiten dugun guztioi gertatzen zaigula antzeko zerbait. Bai: zaharren egoitzetako beharginok, ehorzleek, asistente sozialek, Zainketa Intentsiboetako Unitateetako osagileek… ere alaitasunez lan egiteko eskubidea dugu. Beharko, lantokian iraungo badugu! Gainera, zalantzarik ez izan maitasunez egindako lana zuen senideen mesedetan dela, egoera gogorrenetan bereziki.\nAlaitasun honek ez du inondik inora esan nahi festan gabiltzanik; ezta zaharrei entzungor egiten diegunik ere; ezta haien lepotik barre egiten dugunik edo senideen minari ez ikusia egiten diogunik ere. Zaharrekin atsegin jokatzeari buruz ari naiz: ederra da behargin batzuk haiekin jolasean eta dantzan ikustea… Senideen aldetik ere irudi eredugarriak ikusten dira: gurasoak maitekiro laguntzera etortzen diren seme-alabak… Burua behin eta berriro joaten denean ere pazientzia agortezina duen jendea dago: hauek ere oso estimatuak dira gure artean. Laburbilduta: zaharren egoitza batean, egoera larrienean umoreari eusten dakien jendea aurkituko duzu. Zorionez…, ezta?\nGaur8rako, 2014ko martzuan 22xa.\nZelatarixa egoitzako buleguan | Aixebe & Abante Fisioterapia


Zenbakiaren eboluzioa. Mikrofilm VIII. | Mikrofilm Short Festival\nZenbakiaren eboluzioa. Mikrofilm VIII.\n2019 Edizioa | 14.4.2019\nProgramatuta gaude, eta gure espeziea inteligentea dela pentsatu arren gure mono sapiens instintoaren gatibuak gara, pantaila barruan zein kanpoan fatale-rekin tonteatzen hainbeste gozatzen duen instintoarenak hain zuzen ere. Jaboiari alergia dion eta pistola bi dituen tximinoa ematen duen Ignatius komikoak esan bezala, Ile gehiago ala gutxiagorekin, hobeto edo txarrago apainduta, kaioletan sartuta dauden tximino bereziak baino ez gara. Pistola horietako bat, Cupidoren gezien antzera, maitasunez kargatuta dago; bestea ordea, ke artean galdu eta min emateko prest dauden balekin; azken finean, tximinoak berezkoak dituen ongia eta gaizkia. Bi horiek dira, ongia eta gaizkia, konfesatzen gaituen kutxa beltzak eskeintzen digun ikus-entzunezko edukien protagonistak. Bidea erakusten digun gure egongeletako lehio beltz hori, egun baten Sinai menditik ohiu hotsean Moisesek egin zuen bezela.\nZergatik hitz egin guztiz armatuta eta apainduta dauden tximinoei buruz? Zer ekar diezaioke eboluzioaren teoriak genero beltzari? Imaginazioa erabiliz gure genero maitea eboluzioaren teoriaren laguntzaz aztertzen badugu, zera ikusiko dugu: heredatutako ezaugarri batzuk kenduta, aldaketaren printzipioa berdina da, hau da, ingurumena; aldaketa geologikoak, eguneratutako estrategia industrialak, elikagaien eskasia, gidoi original eza, kalitate ezberdinetako fluido genetikoak, internet, espezie berrien agerpena, transgenikoak, transgeneroak, adimen artifiziala, HAL, Netflix, EITB, eta pantaila bere konfesionario bihurtu duen publikoaren gustu aldakorra.\nErrealitatea eta fikzioaren arteko muga lausotu egin da. Aita Santuaren argazkia hormatik kendu eta bere lekuan kutxa beltz bat jarri dugu, inoren krimenen konplize bihurtuz, bere bertsikuloekin pekatuak parkatzen dizkigun kutxa leloa. Askoren eritziz inoiz baino argiagoa eta errealistagoa bilakatu den kutxa; gurekin batera oinez, jaten eta amesten ere ikasi duen kutxa; mono sapiens zein zoragarria den gogoratzen digun kutxa, eta behin debaldeko epea igarota, 36€ren truke konektatzen gaituen kutxa. Eta Ignatiusen antzera, pistola bi dituen tximinoa naizela aitortzen dut, eta zintzo-zintzo kasu egiten diot bakea, enpatia, instrukzioak eta miserikordia eskaintzen dizkidan kutxa argi-ilun horri.\nUztailaren 26 eta 27an pantaila kalera aterako da, eta Santa Maria Magdalena eliza lekuko eta publiko fidel baten aurrean, 18 laburmetrai lehiatuko dira Halcon Maltes nork eskuratuko. Libratu zuen agendak plan ezberdin baterako, mono sapiensaren antzera, mundu hobeago batetik aldentzen duen distantziaz ohartuta aurrera egiten duen herri batean.


Gipuzkoako 56 alkatek udalen finantzaketa murrizteko erabakia atzera botatzea eskatu dute - - Goiena.eus\nEH Bildu Oñati 2020-05-15 11:29\nGipuzkoako 56 alkatek (tartean Oñatiko alkate den Izaro Elorzak) maiatzaren 12an onartutako Udalen Finantzaketa Foru Funtsa (UFFF) murrizteko erabakia atzera botatzea eskatu diote Jabier Larrañaga Ogasun Foru Diputatuari, gutun baten bidez. Osasun eta krisi ekonomikoaren ondorioz, Aldundiko Diputatuen Kontseiluak onartu zuen UFFF %20 murriztea.\nMaiatzaren 12an Diputatuen Kontseiluak onartutako Udalen Finantzaketa Foru Funtsaren (UFFF) inguruko erabakia atzera botatzeko eskatuz Gipuzkoako 56 alkatek gutuna bidali diote Jabier Larrañaga Ogasun Foru Diputatuari.\nGipuzkoako Foru Aldundiko Diputatuen Kontseiluak Foru Dekretu-Araua onartu zuen pasa den asteartean, Udalen Finantzaketarako Foru Funtsa (UFFF) zerga bilketaren murrizketara egokitzen zuena.\nEider Mendoza foru bozeramaileak azaldu zuenez, Aldundiak egin dituen aurreikuspenen arabera zerga bilketa %20 eta %25 artean jaitsiko da aurreko urtearekiko eta, ondorioz, UFFF ere maila berean murriztuko da (zehazki, %20).\nJaitsiera honen ondorioz, Gipuzkoako Foru Aldundiak 200 milioi gutxiago izango ditu baliabide erabilgarritan. «Hori dela eta, gure aurrekontua egokitu behar izan dugu errealitate berrira, herritarrek behar dituzten zerbitzuak eskaintzen jarraitu ahal izateko, krisi egoera honetan ere», argudiatu zuen.\n«Aldunditik jada doiketa garrantzitsu bat egin dugu gure aurrekontuan, errealitate berrira egokitzeko eta osasun krisiak berekin ekarri duen krisi sozial eta ekonomikoari erantzuteko. Orain udalen txanda da», azaldu zuen Mendozak.\nHorren aurrean, gutuna sinatu duten 56 alkateek adierazi dute «covid-19aren krisian ere udalek lehen mailako erantzuna» eman dutela. «Ez dugu onartzen aldebakarrez harturiko erabaki hau eta irtenbidea adostea proposatzen diogu Gipuzkoako Foru Aldundiari», jakinarazi diote Larrañagari igorritako gutunean.\nAlkateek lau proposamen luzatu dizkiote Gipuzkoako Aldundiari: «atzera bota dezala UFFF bueltatzeko onarturiko erabakia», «2020ko aurrekontu aurreikuspenak bere horretan manten ditzala udalentzat», «zerga bilketaren jaitsieraren ondorioz, UFFFaren beherakada itzultzeko hiru urteko epealdia ezartzea 2021ean hasita, inongo interesik gabe» eta «Gipuzkoako Foru Aldundiak 20 milioiko diru-laguntza bidera dezala udaletara covid-19aren krisiak sorturiko gainkostuak arintzeko asmoz».\nGoiz honetan da biltzekoa Gipuzkoako Finantza Kontseilua Donostian.


Gaur ULMA Embedded Solutions-ek 10 urte betetzen ditu — TUlankide MONDRAGON\nGaur ULMA Embedded Solutions-ek 10 urte betetzen ditu\nEskerrik asko urte guzti hauetan guregan konfiantza izan duzuen bezero, partner, hornitzaile eta taldekideoi. Lortutako esperientziarekin erronka eta proiektu berrietan lan egiteko gogoz jarraitzen dugu. Eskerrik asko!\nULMA Embedded Solutions 2009. urtean sortu zen ULMA Taldearen Sustapen Berrien baitan, sistema elektronikoen prototipoez haratago zerbitzu espezializatuak eskaintzeko helburuaz.\nGaur egun produktu elektronikoaren bizi zikloan zehar ingeniaritza zerbitzuak eskaintzen ditugu, kontzeptutik hasi eta diseinu, garapen, test, produkzio eta mantentzeraino.\nArau zorrotzak bete behar dituzten sektoreetan lan egiten dugu batez ere eta arau hauekin lan egiteko aukera izan dugu; EN 50155, IEC 62304, EN 50128, ISO 26262, IEC 60730, EN 60601, UL 61010, ISO 13849, IEC 61508, etab.\nGure bezero eta partnerrekin elkarlana egiten dugu sistema berritzaile eta konpetitiboak garatzeko.\nNabaritu duzu proba medikoak atzeratu egin direla aparaturen bat konpontzen ari delako? Aspaldian garestitu den garbigailua edo mugikorra ez dira iristen? Milioika erabiltzaile bezala, mikrotxipen krisiaren biktima zara. Gero eta gailu gehiagok erabiltzen dituzte txipak, milaka artikuluren erraietan daudenak.


Etxean egiteko jarduerak online eskaintzen hasi dira Barrikako eta Berangoko udalak - Uribe kosta - Hiruka.eus\nEtxean egiteko jarduerak online eskaintzen hasi dira Barrikako eta Berangoko udalak\nUnai Brea 2020-03-30 13:56\nZeregin handirik bako ordua betetzeko ekimen eta proposamenak barra-barra ugaritu dira Espainiako Gobernuak etxe barruko konfinamendua agindu zuenetik. Egunotan, Barrikako eta Berango udalek ere internet bidezko hainbat ekimen ipini dituzte martxan, helburu horrexegaz beragaz.\nBerangori dagokionez, Kultur Etxearen facebook orria baliatu dute adin guztietako pertsonei jarduerak proposatzeko. Orain arte talde bi sortu dira: adinekoek etxean gimnasia egiteko bata, eta Berango Etxean izenekoa bestea. Bigarren horretan, aukera egongo da "jarduera atsegingarri eta parte-hartzaile bat daukatenek" besteakaz partekatzeko: berba gurutzatuak, letra-zopak, esaera zaharrak, asmakizunak, tutorialak...\nBestalde, Udalak gogorarazi du bere jarduera guztien gaineko informazioa eta osasun-alertaren gomendioak ikusbide dituela www.facebook.com/berango web orrian.\nIldo berekoa da Barrikako Udaleko Kultur Sailak eta bertako liburutegiak sortu duten Barrika Etxean blog interaktiboa. Azaldu dutenez, "liburutegiko arduradunak eskulanei buruzko bideoak eta/edo tutorialak jarriko ditu, adin guztietako jendearentzat, baita gastronomia tailerrak, irakurgaien gomendioak, ipuinen bideoak, esperimentuen bideoak eta abar ere. Guztiak ele bitan izango dira. Halaber, parte-hartzaileek beren jarduerak eta iradokizunak bidali ahal izango dituzte, barrikaetxean@gmail.com helbidea erabilita, hurrengo egunetan erabiltzeko".\nJendartea Barrika Berango


Ipar Amerikako euskal alkarteek batzarra egingo dabe astegoienean - bizkaie.biz\nBizkaie! 2019-05-23 08:05 Euskaldunak munduan\nEtxepare Institutuko zuzendari Irene Larraza be joango da ekitaldira.\nIpar Amerikako euskal etxeak eta erakundeak batzen dituan NABO alkarteak urteroko batzarra egingo dau astegoienean, maiatzaren 25ean eta 26an, Kaliforniako Bakersfield urian. 1979tik urtero egiten dabe biltzarra, aldi bakotxean uri baten. Euskal diasporako taldeek alkar ezagutzea eta jai giroan ondo pasetea dira helburuak.\nNABOren urteko batzarrak, ganera, Bakersfieldeko euskal jaialdiagaz bat egingo dau, Kern Countyko Euskal Klubaren 75. urteurrenean. Hortaz, jarduera ugari antolatu ditue bertaratzen diran amerikar-euskaldunentzat: mus txapelketak, jantzaldiak, kontzertuak... Mikel Markez, Julen Alonso, Andrea Bidart eta Luhartz egongo dira oholtzan, besteak beste.\nEkitaldiakaz bat eginaz, Etxepare Euskal Institutuko zuzendari Irene Larraza Bakersfieldera joango da, biltzarrean parte hartzeko eta euskal-amerikarren erakunde batzukaz batzartzeko. NABOgaz beragaz, hitzarmena sinatuko dau Etxeparek, irakasleen prestakuntzarako topaketea antolatzeko asmoz. Euskara Munduan programearen inguruko informazinoa be emongo deutse Larrazak Bakersfielden batutakoei.\nAmerikan dagoala aprobetxauta, Etxepareko zuzendariak hitzordu gehiago lotu ditu NABOren jaia amaitu eta geroko egunetarako. Batetik, Institutuak Kaliforniako Los Angelesko (UCLA) eta Santa Barbarako (UCSB) Unibersidadeetan dituan euskal kulturako irakurleakaz batzarra egingo dau. Bestetik, California State University Bakersfield (CSUB) eta Kern Countyko Euskal Klubeko ordezkariakaz batuko da. Azkenik, 2020ko Boiseko Euskal Jaia antolatzen dabizanen barri be izango dau.


Zure bideo marketin kanpaina 3 modutan abiaraztea Martech Zone\nSeguruenik, mahatsondoaren bidez entzun duzu bideoak inbertsio merezimenduak direla lineako presentzia hobetu nahi duen edozein enpresarentzat. Klip hauek bikainak dira bihurketa-tasak handitzeko, ikusleak erakartzeko eta mezu konplexuak modu eraginkorrean transmititzeko bikainak baitira - zer ez da maitatzea?\nBeraz, galdetzen ari zara nola abiarazi bideo marketin kanpaina? Bideo marketin kanpaina proiektu izugarria dirudi eta ez dakizu zer lehen urratsa eman. Ez kezkatu, aholku batzuk emango dizkizugu laguntzeko.\n1. Identifikatu zure audientzia\nZure bideoa sortzeko ekipamenduak bilatzen hasi aurretik, zure audientzia nor den asmatu behar duzu lehenik. Bideoa nori heldu nahi diozun ez badakizu, zaila izango da edukia sortzea eta, are okerragoa dena, inork hautsa biltzea amaituko du inork ikusi nahi ez duelako.\nGarrantzitsua da zure audientzia nor den jakitea beraiek izango direlako zure bideoa ikusten. Beraz, ezagutu itzazu zer gustatzen zaien, zer ez zaien gustatzen, zertan borrokatzen ari diren eta nola eman diezaiekezun irtenbide bat haien arazoei.\nBeharbada, zure produktua edo zerbitzua nola erabili borrokan aritu dira, beraz, zure produktuei edo zure markari buruzko azalpenak ematen dizkizun bideo bat sortzea oso modu ona izango da.\n2. Egin zenbait gako-hitz ikerketa\nHitz gakoak ez dira Google-n sailkatzeko soilik. Baliagarriak izan daitezke zure bideoak ikustaldiak bilatzeko modua bilatzaileetan goi mailan jartzeko. Youtubeko bilaketa barran idazten duzunean, goitibeherako iradokizunak aurkituko dituzu.\nIradokizun hauek erabilgarriak dira zure bideorako, bilaketak ezagunak zer diren erakusten baitu. Jendeak bilatzen ari diren hitz gakoak zer diren jakinda, zure edukia hitz horien inguruan eraiki eta jendeak ikusi nahi duen zerbait sor dezakezu.\nIkusleek, izenburuak eta deskribapen interesgarriak erabil ditzakezu zure bideoan zure bideoan SEO optimizatzeko. Erabili besterik gabe gako hitzak deskribapen-koadroan edo izenburuan ahal duzun neurrian.\n3. Lortu laguntza zenbait tresna\nInternet baliabide ugariz beteta dago. Arazo bakoitzerako, Google-n irtenbidea topatzeko probabilitate handia dago.\nBideo bat sortu nahi baduzu baina nola ez badakizu, ez utzi horrek hastea eragozten. Bideoek inbertsio handia dirudite eta izugarrizko zerbait dirudi, baina sinetsi edo ez, aurki dezakezu bideoak sortzeko tresnak merkean edo baita doan ere.\nEz duzu bideo marketinean aditua izan behar bideoa zeure kabuz sortzeko. Hasi berria bazara ere, hainbat tresna sar ditzakezu linean.\nOrain zure bideo marketin kanpaina hasteko azkenean zer prestatu behar duzun pentsatuta duzu. Beraz, hasi hitz gako horiek zerrendatzen eta irudikatu nor den zure audientzia. Bi horiek ordenatuta dituzunean, zure bideoak sortzen hasteko ordua da.\nTags: Marketin bideoakbideo estrategia\nAndre Oentoro da sortzailea Breadnbeyond, bideo esplikatzaile bidezko enpresa saritua. Negozioei bihurketa tasak handitzen, salmenta gehiago ixten eta ROI positiboa lortzen laguntzen du bideo esplikatzaileekin (ordena horretan).


GAUR8 - Garai berrietako gutun azalak\nKOADERNOA - Garai berrietako gutun azalak\nAurreko batean, orain urte bete arte sekula ezker abertzaleari bozkatu ez dion (edo agian tarteka bai), baina ia beti ezker abertzalearen aurkako kritikak egin izan dituen pertsona bat EH Bilduren aldeko bozaren garrantziaz aritu zitzaidan jo eta su. Nik, barkatuko didazue, baina duda moduko batzuk jarri nituen mahai gainean. Badakizue, boza ematera zoazen horretan, birpentsatu nahi dituzun hainbat gai dituzu, eta aurrean nuenak, orain bi egun esnatu den horietako batek, “azaldu” nahi zidan, oraingoan inoiz baino garrantzi handiagoa zuela bozkatzeak.\nBarrez hasi nintzen, zeren nik ez nekien nola azaldu, batez ere modu atsegin batean, badakidala ongi baino hobeto zer den “oraingo honetan bozkatzea oso garrantzitsua da” hori. Diot, denetik egin dugulako jada, hutsean bozkatzea, legez kanpoko paperak eramatea, abstentzioa egitea... “oraingo honetan duen garrantziagatik”... zer kontatuko dizuet.\nBaina ez, hau inoiz baino garrantzitsuagoa omen da berriro.\nGarai berriak omen dira. Garai berriak. Hiru ostia emango nizkioke lehendabizikoz hori esan zuenari. Historia ez da lineala, ez da superazio kontu bat. Izan ere, aurreko astean, garai ilunenetako (kasik atzo bezperako) kontuak gogora ekarri zizkigun gertakari baten berri izan genuen. Ari naiz Enara Rodriguezek preso duen anaia Logroñotik bisitatzetik bueltan bizitako gertaeraz. Batzuentzat, badirudi, garai berriek gutxi dutela berritik.\nIzan ere, batzuetan, iruditzen zait, azkarregi deitzen diogula “garai berri” bizi ditugun dena delako garai hauei. Agian, egia da garai berri deitzeko izugarrizko gogoa dugula, benetan garai berri horiek bizi nahi ditugula, baina tarteka, gogorarazi egiten digute, berriak ez izateaz gain, betiko garaiak bizitzeko puntu asko ditugula.\nAzkarregi goazelako sentsazioa dut batzuetan. ETAk borroka armatua utzi eta garai berri horietan murgildu ginen garai horiek zer esan nahi zuten oso ongi jakin gabe. Presaka. Urteetan debekatu izan zaizkigun garai horien zaporea dastatu nahian. Behingoz gure boto-paperek norantza bat hartuko zutenaren sentsazioz. Batuz, denok batera. Baina nik ez dakit oraindik, garratza ez bada ere, gozo zaporerik ote dabilkidan ahoan, eta, noski, ez dakit bihar zer zapore izango dudan.\nEta sentitzen dut oraindik ikusteke dagoela hauteskunde bezpera hauetan, gure garai berriek zeren zaporea izango ote duten. (Zukgu zaporea? Ez, barkatu hau broma errazegi eta txar bat zen).\nNostalgikoa naiz, agian hori da, edo kontrara pentsatzera ohitu den kapritxosoa, baina garai zaharren eta txarren oroitzapenek, bake faltsu honen aurrean barrenak erretzen dizkidate. Nik neuk ere garai berri hauetarako eraikitako eustorma bat nabaritzen dut nire barrenetan, eta zerbaitek ez dit hain konbentzituta egoten uzten.\nBarkatuko didazue, hamaikagarrenez, badakit hauteskundeen kontua errekurtso erraza dela data iristen denean, eta normalean jendeak kontra edo alde, edo zer bozkatu edo ez idazten duela. Eta badirudi une batez, nik zapore eta garai berriez hitz egiten besterik ez dakidala.\nGauza da, azken finean, arraro harrapatu nauela honek denak. Uste dut gauza asko izan direla urteetan pilatu ditugunak. Haserreak, kontentzioak, minak, erasoak, etsipenak, jazarpenak, oraingo garai berriak, garai berrietako abertzale-berri arraro horiek, baita bat-bateko haize berridun hippismo arraro horiek...\nEta ez da ez diodala EH Bilduri boza eman nahi, ez gaizki ulertu. Gauza da, batzuetan pentsatzen dudala, urteetan pilatutako hori dena ez zaigula gutun-azal bakar batean sartzen. Hori bakarrik; eta batzuetan. •\nInfo7 Irratia: 90 minutu inguruko mainxtreem kazkabarra, Burdinola irratsaioan 1999-11-30 01:00Idazleen Elkartea: Abian da Ondarroako Udalak eta Elkar argitaletxeak antolatzen duten Augustin Zubikarai Beka 2013-05-20 00:00Uztarria blogak: Ostegunean izango da Xanjuandeiko Mus Txapelketa 2013-05-21 09:07Bitxiblog: El lehendakari y los partidos se citan esta tarde para buscar acuerdos 2013-05-21 08:47Sustatu: Murgiako (Araba) eskolan ere D eredua nahi dute 2013-05-21 08:39


ICOT 2015 - Congreso Internacional de Pensamiento | Educacion | COAS - Howard Gardner\nNon argitaratua: Astelehena, 17 Azaroa 2014 10:29\nAurkezpena bideo konferentzia bitartez.\nHoward Gardner (Scranton, EEBB, 1943ko uztailak 11) Harvard-eko Unibertsitateko psikologo, ikertzaile eta irakaslea da. Eremu zientifikoan gaitasun kognitiboen analisiaren inguruan egindako ikerketengatik eta adimen anitzen teoriak formulatu izanagatik ezaguna da. Azken honengatik 2011ko Gizarte Zientzietako Principe de Asturias Saria jaso zuen.\nGardner Harvard-eko Goi Mailako Hezkuntza Eskolako Zero Proiektuko zuzendari kide emeritua da, non hezkuntza eta psikologia irakasle bezala lan egiten duen, eta Boston-eko Unibertsitateko Medikuntza Fakultateko Neurologia irakaslea ere bada.\n1983. urtean Frames of Mind: The Theory of Multiple Intelligences liburuan bere teoria aurkeztu zuen, eta 1990. urtean Lousville-eko Unibertsitateko Grawemeyer Saria jasotzen lehen estatubatuarra izan zen. Bertan, adimen bakar baten existentziaren ideia gaitzesten du, froga psikometrikoen bitartez.\nGoodwork proiektuan parte hartzen du, helburutzat lan arloko kalitatea eta norberaren estima hobetzea dituena, eta nagusiki bikaintasuna eta etikaren faktoreak hartzen ditu kontutan.\nHogei bat inguru "honoris causa" sari eskuratu ditu, Camilo Jose Cela, Tel Aviv, Princeton, McGill, etab. bezalako Unibertsitateen eskutik.\nPrincipe de Asturias-eko Fundazioaren epai-mahaiak Gizarte Zientzietako Principe de Asturias Saria eman zion (Espainia, 2011ko maiatzaren 11a). Sariaren jasotze ekitaldira Montserrat Ikastetxeko zuzendariarekin joan zen: Montserrat del Pozo Ama. Vallvidrera-ko Montserrat Ikastetxean hainbat urtetatik hona metodologia honekin lan egiten dute, eta horregatik Howard Gardner-ekin batera joan zen saria jasotzera. Sari honetarako bere hautagaitza Avanza Fundazioak proposatu zuen.


Batzordeak 129 milioi euro italiar eskema onartu du turismoaren sektoreari laguntzeko koronavirus pandemiaren testuinguruan - EU Reporter\nEuropako Batzordeak 129 milioi euro italiar eskema onartu du turismo-sektoreari laguntzeko koronavirus pandemiaren testuinguruan. Estatuko laguntzaren arabera onartu zen neurria Aldi baterako Esparrua. Erregimena honako hauek osatzen dute: (i) 2022ko urtarriletik martxora arteko epean XNUMXko urtarriletik martxora bitarteko turismo-jarduerekin lotutako errentamendu-ordainketen zerga-kreditu moduko laguntzen kopuru mugatuak; eta (ii) estali gabeko kostu finkoetarako laguntza moduko laguntzak.\nOnuradun izateko, turismo-enpresek fakturazioaren % 50eko beherakada izan behar dute diruz lagundu daitezkeen hilabeteetan, 2019ko aldiarekin alderatuta. jarduerak. Batzordeak ikusi zuen Italiako erregimena bat datorrela Aldi Baterako Esparruan ezarritako baldintzekin. Bereziki, laguntza-kopuru mugatuei dagokienez, laguntza publikoa ez da 60 milioi eurotik gorakoa izango onuradun bakoitzeko.\nEstali gabeko kostu finkoetarako laguntzari dagokionez, laguntzak ez dira 12 milioi euro baino gehiago izango enpresa bakoitzeko. Gainera, laguntza publikoa 30ko ekainaren 2022a baino lehen emango da. Horregatik, Batzordeak ondorioztatu du neurria beharrezkoa, egokia eta proportzionala dela estatu kide bateko ekonomiaren asaldura larri bat konpontzeko, 107. artikuluaren 3. paragrafoaren arabera. b) TFUE eta Aldi Baterako Esparruko baldintzak.\nHori oinarri hartuta, Batzordeak neurria onartu zuen EBko estatu mailako laguntza arauen arabera. Koronibirus pandemiaren eragin ekonomikoari aurre egiteko Batzordeak aldi baterako esparruari eta beste ekintza batzuei buruzko informazio gehiago aurki daiteke. hemen. Erabakiaren isilpeko bertsioa SA.102105 kasu zenbakian erabilgarri egongo da Estatuko laguntzen erregistroa Batzordeari buruz lehiaketaren webgunean konfidentzialtasun gaiak edozein konpondu dira behin.\nUkrainarekin bat egitea: Batzordeak 200 milioi euroko laguntza berria iragartzen du lekualdatuentzako\nEBko COVID ziurtagiria: Parlamentuak urtebeteko luzapena onartzen du\nItaliak Ukrainako gerrak jotako enpresei maileguak bermatzeko\nEuropako Batzordeak4 mins ago


gazte literatura: HUTSAREN ITZALAK\nNire ustez liburu hau nahiko polita izan da, adib. misterio puntu bat izan duelako, batez ere Sira hiltzen dutenean eta hiltzaileen bila joaten direnean toure eta Osman.\nGainera irakasten du,etorkinak nahiz eta ondo egon momentu zailak pasatzen dituztela eta ez dutela bakarrik afrikan gaizki pasatzen.Nire pertsonai gustukoenak Sa Kene(Cristina) eta Toure izan dira beti positiboki pentsatu baitute eta elkarri beti laguntzeko prest,osmanek ere bere esku dagoen guztia egin du laguntzeko.Liburu hau oso erreza da irakurtzeko eta gainera interesgarria.\nDBH 4A Asier 15\nLiburu hau asko gustatu zait, Europara etorritako afrikarren egoera txarra erakusten duelako. Hasieran umore puntu bat dauka baina liburuak aurrera egin ahala istorioa dramatikoa bihurtzen da, Siraren heriotzarekin batera. Intriga puntu bat ere badauka eta amaierara arte interesaturik mantendu nau, baina nik espero ez nuen amaiera tristea dauka, umea ere hil egiten dutelako eta Toure bizitzeko arrazoirik gabe geratzen delako. Liburu onek Europan dauden afrikarren egoerari buruz pentsarazi dit.\nUnai Iturbe 4A, (2015/2016)2015/10/05\nLiburu hau asko gustatu zait, Europara etorritako afrikarren egoera txarra erakusten duelako. Hasieran umore puntu bat dauka baina liburuak aurrera egin ahala istorioa dramatikoa bihurtzen da, Siraren heriotzarekin batera. Intriga puntu bat ere badauka eta amaierara arte interesaturik mantendu nau, baina nik espero ez nuen amaiera tristea dauka, umea ere hil egiten dutelako eta Toure bizitzeko arrazoirik gabe geratzen delako. Liburu honek Europan dauden afrikarren egoerari buruz pentsarazi dit.\nUnai Iturbe 4A(2015/2016) 2015/10/05\nOraingo honetan, Jon Arretxeren Hutsaren Itzalak liburua irakurri dut. Idazleak suspentsez beteriko istorio bat kontatzen du era argi eta erraz batean idatzia. Oso liburu interesgarria iruditu zait, Europara etorritako afrikarren egoera txarra erakusten duelako.\nLiburuko zati asko gustatu zaizkit. Adibidez, Tourek paperak ez dauzkanez , ezin du bere alaba Siraren bila joan Hendaiara. Cristinak laguntzen dio honetan. Beraz, emakumea da Siraren bila joaten dena. Ekintza horrekin Cristinak bere laguntasuna erakusten du, hau da, benetako laguna dela.\nGutxien gustatu zaidana, berriz, bi poliziek Tourerenganako duten jarrera izan da. Beti gogorarazten diote zorretan dagoela beraiekin eta horretaz baliatuta mesede asko eskatzen dizkiote.\nHori guztia kontuan hartuta, liburua asko gustatu zait. Adin guztietarako liburua dela iruditzen zait, Europan dauden afrikarren egoerari buruz pentsarazten laguntzen duelako. Anima zaitezte!\nAne Esnaola 4.A\nOraingoan irakurritako liburuak “Hutsaren itzalak” du izena. Liburu hau asko gustatu zait, izan ere, afrikarren bizitza ulertzen lagundu dit.\nLiburua Toure izeneko afrikar bati buruzkoa da. Hau Bilbon bizi da baina paperik ez duenez, ezin du Euskal Herritik irten. Alaba bat ere badu, Sira, eta honek esaten dio Irunera joango dela trenez Tourerekin elkartzeko,baina Toure konturatzen da Sira ez dela tren horretan iritsi. Orduan hasiko da Sirari zer gertatu zaion azalduko duen ikerketa.\nGehien gustatu zaidan zatia, Tourek hiltzaileari jarraitu dionekoa da, izan ere, asko gustatu zait bere sentimenduak adierazteko era. Gutxien gustatu zaidana berriz, Etxebek Toureri adarra jotzen dionekoa izan da, ez zaidalako batere justua iruditzen pertsona bat kanpotarra delako horrela tratatzea. Hau guztia esanda, liburua edonori gomendatuko nioke, asko gustatu zaidalako.\nJosune I. 4A(2016-2017)\nNiri “Hutsaren itzalak” liburua ez zait asko gustatu. Liburuaren hasiera ez da ulertzen, eta irakurtzen segitzeko gogoa joaten da, irakurtzen segi ahala, gauzak ulertzen joaten zaren arren. Baina zerbait pasa dadin orri asko irakurri behar dira. Gainera liburuaren gaia ez zait asko gustatu, etorkinen egoera eta haiekin gertatzen diren hilketei buruz hitz egiten baitu. Liburuan, bertako jendeak etorkinak nola tratatzen dituen ere ikusten da.\nLiburu hau etorkinen egoera ezagutu nahi duen norbaiti gomendatuko nioke.\nEIDER ZUBELDIA 4B 2016\nNire ustez, oso liburu polita da. Oso gustura irakurri nuen, bere istorioak jakin min ugari sortzen duelako.\nIparraldean kokatzen den istorio hau benetan ere gerta liteke, gaur egun, horrelako jende asko baitago. Sira, Toure protagonistaren alaba, Hendaiara etortzekoa da baina ez da azaldu eta orduan Toure larritu egiten da, Sa Keneren laguntzaz Sira aurkitzen saiatzen da eta jakin min izugarria sartzen zaizu zeure barnean zer gertatuko ote den jain nahirik.\nNik liburu hau gustoko dudanez 15-16 urte inguruko gaztetxoei eskaini nahiko nieke, azkar irakutzen delako eta gaur egungo gazteei horrelako liburuak gustatzen zaizkielako gehien.\nEneko Otamendi 4B (2016/2017)\nNiri liburu hau asko gustatu zait tartean gertatzen den akzioarengatik, bukaera ez dauka oso ona Toureri familiar asko hiltzen zaizkiolako eta hasiera ere pixka bat aspergarria dauka. Baina hala ere irakurtzea gomendatuko nuke zeren eta oso pentsamendu arrazista dutenei komeni zaie liburu hau irakurtzea konturatzeko etorkinek nolako gatazkak edukitzen dituzten paperekin, osasunarekin, diruarekin etab. Akzioko kontura itzuliz, oso borroka serioak edukitzen ditu Toure-k eta hainbat arazo ere izaten ditu poliziekin, akzio mota horrek liburu hau nahiko dramatikoa egiten du eta asko gustatzen zaizkit horrelako liburuak niri.\nUnai Reguillaga 4A (2017/2018)\nHutsaren itzalak liburua, asko gustatu zait. Oso interesgarria eta polita delako, baina hasiera pixka bat aspergarria da. Interesgarria iruditu zait, zeren eta gauza asko aztertzen ditu, detektibe bat izango balitz bezala. Tristea iruditu zait, Toure-ren emaztea eta ia ia familia osoa Afrikan daukalako, bere lagun bat hiltzen delako, Sira ere hilda aurkitzen duelako… Espero ez dituzun gauzak gertatzen dira. Nik liburu hau gomendatuko nuke polita delako eta interesgarria, eta pertsona arrazistei are eta gehiago.\nJosune Artano 4A (2017/2018)\nHutsaren Itzalak liburuak bere alde on eta txarrak ditu. Batetik, gaur egungo gizartearen egoeraren isladatzat har dezakegu bertako gertakizuna eta egoera ezberdineko jendearen bizimoduari buruz hausnartzeko ere ona da. Bestetik, ordea, istorioa tristea eta oso gogorra iruditu zait, momentuoro tristura baita nagusi eta heriotza ere tarteko da istorioan zehar. Bizimodu ezberdinen inguruan hausnarketa bat egiteko aukera ematen duen liburua da eta horregatik gomendatuko nuke.\nZuhara T. 4-B (2017-2018)\nHutsaren Itzalak liburuak neska afrikar baten desagerpenaren istorioa kontatzen du, Toureren ikuspuntutik, hau da, desagertutako neskaren aitaren ikuspuntutik. Sira, Toureren alaba, aita bisitatzera doa aspaldiko partez. Aita-alabek Hendaian elkartuko direla adostu dute, baina Sira ez da inoiz iritsiko Hendaiara.\nOso liburu interesgarria iruditu zait; misterio bat argitzeaz gain, kanpotarrek nozitzen duten arrazakeriari buruz hausnartzen duelako.


Lana banatzea langabezia eta desberdintasunen aurka | Irabazi Donostia\nIrabazi Donostia > Egitaraua > Lana banatzea langabezia eta desberdintasunen aurka\nLana ez izatea gure gizarteko desberdintasun iturri handienetarikoa da. Donostian 11.193 pertsona langabezian daude . 2011tik 3500 lanpostu galdu dira.\nUdaletxetik sektore pribatuaren lan sorkuntzan eragin daiteke, adibidez kontraten bidez edota oraingo dinamikak aldatzeko agente sozialekin akordioen bidez.\nUdaletxeak eta bere enpresak, zuzenean 2800 pertsonei lan ematen die eta gainera, kontrata eta entitate partizipatiboen bidez, milaka langileetan eragina du. Azken 4 urteetan udaletxeak 59 lanpostu desagertarazi ditu (1374 langiletatik 2011an 1315 langiletara 2014an ), 157 pertsonei lan ematen zien aldi baterako progamak alde batera uzteaz gain. Subkontratatutako zerbitzuetan lanpostuen suntsipena oraindik nabarmenagoa izan da.\nHolanda bezalako herrialdeetan, biztanleriaren 50%-ak bere borondatez lanaldi murriztuetan lan egiten du, lanaren banaketa eragiten duena ondorioz. Euskadin langileen 6.5%-ra besterik ez da heltzen, eta gainera proportzio handigan ez da bereain borondatez gertatzen.\nAukera asko daude hirian lanaren borondatezko banaketaren kultura sustatzeko Udaletxetik.\nLan banaketarako tresna iraunkorrak:\nUdaletxearen menpe dauden erakundeen langile guztientzan lanaldiaren murrizketaren eskubidea erregulatzea, eta baita ere lanpostuaren eszedentziaren erreserba ( 4 urtez lana 80 % soldatarekin – urete bateko eszedentzia)\nkontratazio publikoko klausula sozialen bidez , Adminstrazioarekin erlazionatzen diren erakunde pribatuen artean lanaldiaren murrizketaren eskubidea hedatzea, guztion ongizatearen ekonomiaren enfokearekin bat eginez.\nEnpresari eta sindikatu artean akordio sozial bat sustatzea, lanaldiaren murrizketaren eskubidea luzatzeko Donostiako enpresa eta langile guztientzat.\nZaintza lan ez ordainduen banaketa sustatzea.\nAldi bateko pizgarriak:\nTxokezko plan berezia langabeziaren aurka lanaren banaketa sustatuz (neurri hauek hartzen dituztenak 2015 eta 2019 urteren artean , gizarte segurantzarekin hitzarmen berezi batez gozatuko dute kotizazio baseak konplementatzeko).


Zazpi arrazoi trena gehiago erabiltzeko | Consumer\nZazpi arrazoi trena gehiago erabiltzeko\nTrenbideak abantaila ugari ditu gainerako garraiobideen aldean, baina Espainian ez da bere ahalmen guztia aprobetxatzen\nSeguruagoa, ekologikoagoa, merkeagoa, azkarragoa, erosoagoa… Besteak beste, abantaila hauek ditu trenak: auto pribatua eta hegazkina. Hala ere, Espainiako tren-lineek ez dute bidaiari potentzial guztia garraiatzen, eta, kasu batzuetan, zenbait linea eta maiztasun murrizten dira. Tren-bide horretan aditu diren hainbat adituk trena erabiltzeko zazpi arrazoi eskaintzen dituzte.\n1. Seguruagoa da\n“Trenek gutxiago poluitzen dute, eta seguruagoak dira beste bitarteko batzuk baino, baina Europako bidaiarien garraioaren% 6 baino ez dira”. Horixe adierazi dute Europako Parlamentuko arduradunek. Europako Batasuneko (EB) trenbideari buruzko araudia eztabaidatzen ari dira, hura sustatzeko. Joan Antoni Romaguerak, Centre D’Estudis – Modelisme me Tiempo erakundeko presidente den aldetik, dio trenak abantaila bat duela, beste komunikabide batzuen aldean, istripuengatiko galerei dagokienez, bai giza istripuengatik, bai ekonomikoengatik. Georgios Tragopoulos WWF Espainiako energia-eraginkortasuneko teknikariak dio “erabiltzaileek lesio edo heriotza bat jasateko arriskua asko murrizten duela”.\n2. Ekologikoagoa eta merkeagoa da\nErrepideko ibilgailuek, Ebn, berotegi-efektua eragiten duten gasen emisioen% 70 baino gehiago eragiten dute, eta trenaren% 1. Jesús Vigil-ek, Madrilgo Trenbidearen Lagunen Elkarteko eta Trenbide Lagunen Elkarteen Espainiako Federazioko presidenteak, azaldu du “oro har, garraio publikoak abantaila ekonomiko, ingurumen- eta gizarte-abantaila asko dituela banakako garraioaren gainean. Hala ere, hegazkinek energia-kontsumo handia dute, abiadura dela eta. Bestalde, autobus batek emititzen dituen gas poluitzaileak trenbide-sistemakoak baino askoz handiagoak dira”. Europako Batzordearen datuen arabera, errepideko ibilgailuek eragiten dute Ebn garraioaren berotegi-efektua eragiten duten gasen emisioen% 70 baino gehiago, eta trenaren% 1.\nTragopoul-ek adierazten ditu trenaren nagusitasuna, energia- eta ingurumen-eraginkortasunari dagokionez: “Ibilgailuaren metro karratuen, plazen edo tona gordinen arabera, garraio publikoaren garraiobideen kontsumo txikiagoa eskaintzen du. Gainera, oso erraza da elektrifikatzea, eta, adibidez, hegazkina ez da, azpiegiturak zirkulazioan eta aparkalekuan dituen beharrak turismokoak baino txikiagoak dira; eta urbanizazio trinkoagoa eta erabilera nahasiagoa bultzatzen du, motordun joan-etorriak murrizten lagunduz”.\nRomaguerak gehitu duenez, “ez da pneumatikorik kontsumitu behar, petrolioaren deribatua, eta bidea mantentzea, errepidearena baino merkeagoa”.\n3. Garraiatzeko gaitasun handia\nTragopoulek azaltzen du lurreko baliabide ugari daudela energia-eraginkortasunaren, segurtasunaren eta garraio-ahalmenaren abantaila batzuekin. Hiru ezaugarri horiek batera konbinatzen dituzte, eta, beraz, ingurumena babesteko eta garraioa garatzeko lehentasuna dute. Centre D’Estudis – Modelisme me Carpor-en presidenteak adierazi du trenak duela zama garraiatuaren eta gidatzeko behar den pertsonalaren arteko proportzio onena.\nHala eta guztiz ere, Luis Santos eta Ganges Valladolideko Unibertsitateko irakaslea eta hirigintzan eta trenetan aditua da, eta Espainiako trenbidezko garraioa inoiz baino okerrago dago Ebko herrialdeenetik behera, dagoeneko oso baxu baitago. Horixe da trenaren erronka nagusia Espainian”.\nHonen arabera: Fernando Rodríguez Garraputxo, Trenbidearen Adiskideen Elkarteko lehendakaria eta ‘Venta de Baños’ liburuaren egilea. Herri bat, bere geltokia eta burdinbideak’“trenbideko merkantzien garraioaren egoera patetikoa eta zentzugabea da: ez da% 4ra iristen. Europako Garraioen Liburu Zuriaren, sen onaren, trenbide-azpiegituren erabileraren eta gastu publikoaren aurkakoa da.\n4. Distantzia laburretan eta 600 kilometro arte, ez du eskumenik\nGainerako bitartekoak ezin dira lehiatu trenaren eta metroaren inguruko sarearekin (trenbide-sarea ere bada) eta abiadura handiarekin (Vigil-en arabera). Aditu horrek azaltzen duenez, “distantzia erdia gehiago da errepidean, abiadura handiko lineetan izan ezik, hala nola Madril eta Zaragoza artean, Madril-Bartzelona linearen barruan. Abiadura handian, eta 600 kilometro arte, trenak ez du gaitasun handirik. Distantzia horretatik gora, trafikoa airekoa da”.\n5. Erosotasuna eta abiadura arrazoizko prezioan\nRomaguerak adierazi duenez, trenak erosotasun eta abiadura egokia eskaintzen die bidaiariei. Hala ere, adierazi du puntu hori hobetu egin beharko litzatekeela eta erraz aurkitzeko moduko sustapen errazak eskaini. “Renferen Interneteko sustapenak Interneten bilatzea lan ikaragarria da, ez dago guztion eskura”, kritikatu du aditu honek.\n6. Denbora hobeto aprobetxatzen da bidaietan\nRodríguez Garrapuzchok azpimarratu du trena dela bidaietan denbora gehien aprobetxatzen duen garraioa. Liburu bat irakurtzea, Sarera konektatzea eta ordenagailu eramangarrian lan egitea, musika entzutea edo pelikula bat ikustea, aireportuetatik hainbeste itxaron eta denbora ez duen tren batean egin daitezke.\n7. Gizarte-berdintasuna errazten du\nSantosek eta Gangesek “izaera demokratiko bikaina” azpimarratu dute trenbidetik. Bestalde, Espainiako WWFko adituak dio “ekitate sozialaren faktorea dela, gidatzeko baimenik ez duten pertsonen autonomia bermatzean”.


Udaltzainak kontratatzeko deialdi bateratuaren aurka - Arrasate - Goiena.eus\nUdaltzainak kontratatzeko deialdi bateratuaren aurka\nXabi Gorostidi 2017-09-12 10:43\nUdaleko Enpresa Batzordea orain arteko ereduaren alde lerratu da, eta erabakia hartzeko formak kritikatu ditu. "Udal gobernuak erabakia aldebakartasunez hartu du, sindikatuekin hitz egin eta adostu gabe".\nArrasateren beharrei erantzuteko bost udaltzain berriren premia ikusita, EAE mailako udaltzainen deialdi bateratuan parte hartzeko erabakia hartu du udal gobernuak duela gutxi.\nOrain arte, herri mailako lan-poltsa bidez bete izan dira udaltzainen lan eskaintzak, eta lehen aldiz egin dute kontratazio sistema berriaren alde.\nHala, Arrasateko Udaleko Enpresa Batzordeak oharra kaleratu du prozesuaren kontra daudela adierazteko, eta Udal gobernuak erabakia "aldebakartasunez" hartu izana salatzeko.\n"Udal gobernuak erabakia hartu du sindikatuekin hitz egin eta adostu gabe. Postu horiek betetzeko hautaketa prozesua jada abiatua zegoen: Pertsonal Batzordean oinarriak onartuta, aldizkari ofizialera bidaltzeko zain, eta prozesu guztia bertan behera geratu zen, bestelako arrazoirik eman gabe" azaldu dute Enpresa Batzordetik.\nHautaketa eredu propioa\nLan eskaintza publikoa udal konpetentzia izan behar dela aldarrikatzen dute, bestela, kasu honetan, "udaltzaingoak ertzaintzaren sekzio edo sail bat" izateko arriskua ikusten dutelako.\n"Uste dugu urteetan Arrasateko Udalean egin izan diren hautaketa prozesuak eredugarriak izan direla, udalak baduela nahikoa giza gaitasun eta baliabide ekonomiko horrelako prozesuak berme guztiarekin aurrera eramateko


Aitor Rodriguesekin elkartasuna, Spat onena izan zen torneoan - Aretxabaleta - Goiena.eus\nAitor Rodriguesekin elkartasuna, Spat onena izan zen torneoan\nXabier Urzelai 2013-07-22 17:35\n"Afari on bat egin beharko dugu, eta Portasolgo jaietan buelta bat eman", zioten Spat taldeko ordezkariek zapatu iluntzean, Doble Ceroren kontra Koadrilen Arteko Txapelketako finala irabazi ostean. Parrandarako gogoa geratzen zitzaien, nahiz eta berdegunean paliza ederra hartu zuten.\nEgin zuen beroaz, ondo hidratatzeko eguna izan zen: "Berdegunea hirutan ureztatu behar izan dugu, baina hala ere... Eguerdian sekulako beroa egin du, eta jendea ura edan eta edan ibili da. Beno, ura, eta baita beste edateko batzuk ere...", zioen barrez antolatzaile lanetan ibili zen Zangituk.\nPentsatuko duzue uztaileko lagunarteko torneo batean halaxe joan zela eguna, katxondeoan, baina ez. Berdegunean broma gutxi izan zen, tartean federatutako jokalari asko ikusi genituen, Mondrakoak, UDAkoak... Eta ligan baino seriotasun handiagoaz ibili ziren asko: sarrera gogorrak, intentsitatea, faltak egiteko beldur gutxi, eta irabazteko nahia, besteak beste, 600 euro zeudelako jokoan.\nEskerrak finalean euria egin zuen, ordurako nekea jokalarien hanketan pilatzen zebilen-eta. Hala, SPAT taldeko Iker Sanchezen eta Aitor Perezen golei esker [UDAko jokalariak biak] irabazi zuen SPATek finala, eta Doble Cerok ezin izan zuen uztaileko torneoetan dobleterik egin.\nAitor Rodriguesi animoak\nTxapelketako une bereziena 13:00etan bizi ahal izan genuen, atseden hartzeko geldialdia egin, eta aste barruan Bergarako enpresa batean lan istripua izandako Aitor Rodriguez gogoan izan zutelako. Seguru, Mondrako jokalariak ondo errekuperatzeko bidean lagungarri izango dituela irudiok, pankarta handi batekin talde erretratua atera zuten, eta talde guztietako ordezkariek mezuak idatzi zizkioten UDAko elastiko batean. Ondo errekuperatu dadila Arrasateko gaztea.


Hori da pintatzarra! — Gaztezulo\nHori da pintatzarra!\nHori da pintatzarra! https://www.gaztezulo.eus/albisteak/hori-da-pintatzarra https://www.gaztezulo.eus/albisteak/hori-da-pintatzarra/@@download/image/20114201456garagardo_8.jpg\nHoriak, eztarritik behera errez jaisten direnak. Gorriak, aho sapaia zaporez betetzen dutenak. Beltzak, arrain zopa baino alimentu gehiago daukatenak. Marka eta kolore guztietako garagardoak dastatu ahal izango dira apirilaren 20tik 25era bitartean Zarautzen ospatzen den Garagardo Azokan.\nHamaikagarren edizioa du aurten Garagardoazokak. Zarauzko Rugby Taldeak antolatzen du bere sorreratik, eta sekulako oihartzuna lortu du azken urte hauetan. Inguruko herrietatik ere deitu izan dituzte Rugby Taldekoak antzeko azokak antolatzeko, benetan sekulako montajea egiten baitute. Garagardoaz gain afaldu eta bazkaltzeko aukera, trikitilariak, kontzertuak, karaokea, mahai gainera igota dantzan hasten diren espontaneoak... karpa erraldoiaren barruan.\nIhaz X. Urteurrena izan zen eta Barricada ekarri zuten besteak beste.\nEgunero eguerdiko 12etatik gaueko 1etara egongo da irekita karpa eta eguerdi, goiz eta gau parte, ekitaldi desberdinak izango ditu. Asteazkenean, apirilak 20, Andoni Egaña omenduz egingo dute irekiera. Jarraian Errege Kopako finala ikusi ahalko da pantaila erraldoian. Ostegunean umeentzako jolasak egongo dira eguerdian, trikitilariak ondoren, eta TZ taldearen kontzertua ilunabarrean. Ostiralean Hutsa ta Doblearen musika emanaldia eta Fun&Go-ren kontzertua. Biharamunean bertso bazkaria Egaña eta Zubeldiarekin, trikitilariak eta futbola berriro: Athletic-Erreala derbya paantaila erraldoian. Igandean Sabina ta Konpainiaren musika emanaldia arratsaldean eta Karaokea eta Gau Tematikoa (60. Hamarkada) gau partean. Azkenik Joxpa taldearen kontzertuarekin itxiko da karpa igandean.\nMahai luzeen bueltan eseritako jendetza, dieta kalorikoa (ukondoa patatekin eta holakoak), musika eta garagardoak ondo berotutako giroa maite duenak ez dauka Munich-eko OctoberFesteraino joan beharrik.


Dantza taldeen emanaldiak baimendu ditu Jaurlaritzaren dekretu berriak — dantzan.eus\nHemen zaude: Hasiera › Albisteak › Dantza taldeen emanaldiak baimendu ditu Jaurlaritzaren dekretu berriak\nArgazkia: Amaiur Aristi - Dantzan CC-BY-SA\nAtzo zalantzak bagenituen ere, dekretu berriaren gaztelerazko testuaren arabera dantza talde amateurren emanaldiak baimenduta daudela ikusi dugu. Euskarazkoa bakarrik irakurrita sarrera argitaratu ondoren, Mikel Olanok ohartarazi gaitu dekretuaren gaztelaniazko bertsioak honakoa jartzen duela: "Se permiten los ensayos y actuaciones de grupos no profesionales de danzas". Euskarazkoan, ordea, entseguak bakarrik ageri dira, emanaldiak ez dira aipatzen. Badirudi itzulpenean galdu dela dantza emanaldien baimena. Beraz, gazteleraz behintzat, dantza taldeen emanaldiak baimendu ditu Jaurlaritzak, beti ere, segurtasun neurriak zorrotz beteta.\nDantza-talde ez-profesionalen entseguak baimenduta jarraitzen dutela adierazi du Eusko Jaurlaritzak 2021eko maiatzaren 8an argitaratutako dekretuan. Honela jaso da dantza entseguen informazioan:\nDantza-talde ez-profesionalen entseguak baimenduta daude, eta betiere zorrotz errespetatu beharko dira pertsonen arteko segurtasun-distantziaren eta maskara erabiltzearen prebentzio-badintzak. Nolanahi ere, prebentzio-neurrien protokolo bat izan beharko dute, Osasun Publikoareneta Adikzioen Zuzendaritzak ezarritako jarraibideak jasoko dituena.\nBaina honen aurreko dekretuarekin alderatuta, oraingoan, ez da adierazten elkartu daitezkeen dantzarien kopurua. Orain arte sei kideren artekoa zen muga. Zenbakirik ez zehazteak nahi adina dantzari elkartu daitezkeela esan nahi ote du? Ez dirudi hori horrela denik, orain esaten baita taldeek prebentzio-neurrien protokoloa izan beharko dutela, Osasun Publikoaren eta Adikzioen Zuzendaritzak ezarritako jarraibideak jasoko dituena. Baina zein dira jarraibide horiek? Argi gelditu da dantza taldeek entseatu ahal dutela, baina entseguak nola egin daitezkeen zehazteko orduan lehen baino zalantza gehiago dago orain.\nAmateurren dantza emanaldiak?\nOrain arte indarrean zen araudian profesionalek soilik eskaini zitzaketen kultur-emanaldiak. Dekretu berriaren gaztelerazko bertsioak musika- eta ahots-izaerako entsegu eta emanaldi kolektibo ez-profesionalek baimendu ditu, baina euskarazko bertsioak dantza emanaldi amateurrak ez ditu espreski aipatzen. Gaztelaniaz idatzitako dekretuan, berriz, argi adierazten da "dantza talde ze profesionalen entseguak eta emanaldiak" onartzen direla.\nOstera, erromeriarik eta jaietako dantza desfile eta emanaldiak debekatuta jarraitzen dute. Abuztuko dekretuak zioenez "Ezin izango da erromeriarik edo musika- edo dantza-erakustaldirik egin espazio irekietan, ez eta bestelako herri-ekitaldirik ere, esaterako, desfile gisako ikuskizun ibiltariak, edo jendeak bide publikoan lagundutakoak". Horren inguruko aldaketarik ez du adierazi 2021ko maiatzaren 8ko Eusko Jaurlaritzaren dekretuak, eta, beraz, badirudi erromeria, kalejira eta aforoa kontrolatu gabeko dantza ekitaldi irekirik ezin dela antolatu oraingoz.\nEmanaldiak antolatzeko neurriak\nEntseguetatik aparte, kultura-ikuskizunak egiteko baldintzak eta neurriak eguneratu ditu dekretuak. Dantza talde amateurren emanaldiak baimenduta dauden unetik aurrera neurri hauek bete beharko dira ekitaldi horien antolaketetan. Areto itxietan bete beharreko baldintzei buruz hauxe dio dekretuak:\nKultura-ikuskizunak egin ahal izango dira publikoarekin instalazio propioetan edo kirol-gune itxietan edo beste eraikin mota batzuetan, gehienez ere ehuneko 50eko edukierarekin, eta gehienez ere 400 pertsonarekin. 1.600 pertsonatik gorako edukiera duten aretoetan, gehieneko edukiera 600 pertsonakoa izango da. Instalazioetan pertsonen arteko segurtasun-distantzia mantentzeko beharrezko neurriak ezarri beharko dira, edo, halakorik ezean, babes fisikorako neurri alternatiboak baliatuko dira. Maskara erabiltzea nahitaezkoa izango da, nahiz eta pertsonen arteko segurtasun-distantzia 1,5 metrokoa izan (bizikidetza-unitateak ondoz ondoko eserlekuetan eseri ahalko dira).\nBestalde, dekretu honek aire zabaleko kultura emanaldiak gauzatzeko neurriak ere xehetzen ditu:\nAire zabaleko kultura-jarduerak eta -ikuskizunak egitea baimentzen da, baimendutako edukieraren ehuneko 50eko gehieneko edukierarakin, eta gehienez ere 600 pertsonara arte. Pertsonen arteko segurtasun-distantzia mantentzeko beharrezko neurriak ezarri beharko dira, edo, halakorik ezean, babes fisikorako neurri alternatiboak baliatuko dira. Maskara nahitaez erabili beharko da, nahiz eta pertsonen arteko 1,5 metroko segurtasun-distantzia mantendu (bizikidetza-unitateenkasuan izan ezik, elkarren ondoko eserlekuetan eseri ahal izango baitira). Ikus-entzuleak eserita egon beharko dira eta aulkia aurrez esleitzea eskatuko da. Artista-taldeei dagokienez, interpreteenarteko interakzioa baimenduta egongo da ikuskizunak irauten duen bitartean.\nAreto itxietan izan ala aire zabaleko espazioetan izan, emanaldi guztiak 22:00ak baino lehenago bukatu behar dira.


2006ko otsaila. Udalak CD interaktibo bat kaleratu du 6-10 urte bitarteko haurrei begira. — Portuigualdad - Igualdad de Oportunidades entre mujeres y hombres de Portugalete\nHemen zaude: Hasiera → Berriak → 2006ko otsaila. Udalak CD interaktibo bat kaleratu du 6-10 urte bitarteko haurrei begira.\nFamilia artean ere jardun dezakegu emakume eta gizonen benetako berdintasunaren alde; eta jardun hori txikitxuenekin hasi beharko genuke.\nHorregatik, Gizarte Ongizate Sailak CD batzuk banatuko dizkie Portugaleteko familiei, hainbat istorio, marrazki bizi eta guzti, etxeko lanak familiako guztiek egin ditzaten eta lanbideetan ere berdintasunaren alde egiteko asmoz.


Aske egin nahi du hegan | Kirola | Berria\n2021eko urtarrilak 15\nOstirala, 2021ko urtarrilak 15\nAske egin nahi du hegan\nTximeleta estiloko espezialista bikaina da Maider Redin: inork ez du hark baino azkarrago igeri egin haren mailan Euskal Herrian. Ikasketak lehentasun izanda, kanpora joan gabe eta diru laguntzarik gabe lortu du.\nMAIDER REDIN Tamaina handiagoan ikusi\nJulen Etxeberria -\n2021eko urtarrilak 12\nHegalak zabal-zabal dituela egiten du hegan tximeletak airean, eta besoak zabal-zabal dituela egiten du igeri Maider Redinek igerilekuan. Bizi-bizi eragiten die tximeletak hegalei, eta bizi-bizi eragiten die Redinek besoei eta hankei. Oso azkar egiten du, gero eta azkarrago; horrenbeste, igerian baino gehiago, hegan dabil azkenaldian. Marka guztiak apurtzen ari da tximeleta estiloan: 50 metrokoan, 27,38 dauka 25 metroko igerilekuan; eta 27,56, 50 metrokoan; 100 metrokoan, berriz, 59,80 dauka igerileku laburrean, eta 1.01,10, luzean. Inork ez du hark baino azkarrago igeri egin haren mailan Euskal Herrian.\nLuzeak laburtzen ari da denboraldia hasi zenetik. Hura ere harrituta dago. «Ez nuen espero horren ondo hastea denboraldia. Ezustea izan da erabat. Espero genuen markak hobetzea, baina aurten, ez 2020a amaitu aurretik. Sasoia hasi besterik ez da egin, eta jada bi errekor egin ditut 100 metrokoan. Oso pozik nago».\nHobekuntza nabarmen horren gakoez galdetuta, «burua» aipatu du berehala. «Koronabirusak eragindako etxealdia amaitu eta gero, Oihana Oskariz psikologoarekin hasi nintzen lanean, eta hobekuntza handia nabaritu dut». Hala, koronabirusa madarikatzeari utzi, eta txarrenari onena aurkitzen saiatu da. «Itxialdian lan fisiko handia egin nuen. Hala ere, zortekoa naiz. Igerileku txiki bat dugu etxean, eta era prekarioan bada ere, igeri egiteko aukera izan nuen. Udan, berriz, ezin zenez gauza askorik egin, etxean geratu nintzen, eta jo eta ke aritu nintzen entrenatzen, batez ere, esparru fisikoa. Ordu pila sartu ditut. Inoiz baino gehiago. Horrek zerikusia izan du denboraldia horren indartsu hasteko».\nHorrek eta duela hiru urte unibertsitate ikasketak hasi zituenetik eguna hobeto antola dezakeela —Komunikazioa ari da ikasten Donostian, Deustuko Unibertsitatean—. «Batxilergoan, zailtasun asko nituen igeriketa eta ikasketak uztartzeko. Goizeko zazpiretan joaten nintzen igeri egitera, eta jarraian, eskolara. Korrika eta presaka ibiltzen nintzen egunero, eta askotan gelara sartu ezinik geratzen nintzen. Ez zidaten sartzen uzten, nahiz eta minutu batengatik izan, eta jakinda entrenatzetik nentorrela. Leporatzen zidaten berandu iritsi nintzela jendearekin hizketan geratu nintzelako. Eta ez zen horrela. Ez zuten ulertzen eliteko kirolari baten egunerokoa».\nAldaketa «handia» nabaritu du unibertsitatean. «Kirolariontzako programa bereziak dituzte, eta irakasleak malguagoak dira. Erraztasunak ematen dizkizute, eta eskertu egiten da». Ez baitu asmorik ikasketak bazter batean uzteko. Egunero bost ordu inguru entrenatzen bada ere, «oso argi» du ikasketak «lehentasuna» direla. «Badakit ez naizela igeriketaz biziko, eta ikasketa on batzuk eduki behar ditut, etorkizunari begira». Egina du plana, igeriketa ukituarekin. «Lehenbizi, esprintatu egingo dut unibertsitatean, ikasketak amaitzeko; gero, izango dut denbora igeriketan buru-belarri aritzeko. 20 urte egin berri ditut. Oso gaztea naiz oraindik».\nHorregatik ere ez du joan nahi izan goi errendimenduko gune batera. Tximeleta baten moduan, aske egin nahi du hegan. «Bizitza bakarra dugu, eta disfrutatu ere egin behar da. Eta halako guneetan ia ez da disfrutatzen. Nahikoa sakrifizio egiten dut entrenatzeagatik lagunekin gutxi egonda. Hori gutxi ez, eta familiarengandik urrundu? Ez, mila esker. Oraingoz, ez. Ikusiko dugu aurrerago». Ez du uste beharra duenik. Behar duen «guztia» duela dio. «Hemen ere gauzak ondo egin daitezke. Asko dakien jendea dago». Haren lantaldea, adibidez: Pepe Alonso entrenatzailea, Dany Torterolo nutrizionista, Oihana Oskariz psikologoa eta Iñaki Arratibel kirol medikua.\nLantalde horretan ere funtsezkoak dira haren gurasoak: Josean eta Belen. «Izugarri» die eskertzeko. «Beti izan dut haien maitasuna, babesa eta eskuzabaltasuna». Izan ere, ez du diru laguntzarik jasotzen. «Noizean behin diru sariren bat jasotzen dut txapelketaren batean, baina diru laguntzarik, batere ez. Gurasoek ordaintzen didate dena. Adibidez, Basque Teamen diru laguntza jasotzeko, nazioartean lehiatu behar zara. Iaz, Espainiako Txapelketan hirugarren izan nintzenez, Kirolgiri laguntza ahal diot eskatu. Ea ematen didaten».\nMaitasuna, babesa eta eskuzabaltasunaz gain, badu beste zerbait eskertzeko gurasoei; amari, hain zuzen ere: besoak eta hankak ohi baino zabalagoak izatea. «Jende arruntak baino %15 gradu gehiago ditut zabalduta besoak eta hankak, eta horrek mesede handia egiten dit igeri egiteko». Berezitasun hori erabakigarria izan zen igeriketa sinkronizatua utzi eta igeriketan has zedin. «Asko gustatzen zitzaidan uretan ibiltzea eta koreografiak egitea. Gainera, lagunak nituen Easo taldean. Baina egun nire entrenatzailea denak lehen egunetik esan zidan igerilari hutsa nintzela. Matraka ederra eman zidan ni konbentzitu nahian. Phelpsek ukondoak nituela esaten zidan! Azkenean, probatu egin nuen, gustatu egin zitzaidan, eta zazpi urte daramatzat igerian: lehen biak bizkar estiloan, eta azken bostak tximeleta estiloan. Oso gustura ari naiz. Asko gustatzen zait».\nMartxoan jokatuko den Nazioarteko Irekia du begiz joa. Irabazi egin nahi du bertan, maiatzean Budapesten egingo den Europako Txapelketarako sailkatzeko. Bi hilabete geroago jokatuko dira Tokioko Olinpiar Jokoak, baina «oso urrun» ikusten ditu. «Oso zaila da sailkatzea, Espainiako Federazioak marka oso baxuak eskatzen baititu; hiru segundo hobetu beharko nuke 100 metrokoan. Asko da hori: munduko hamargarrena nintzateke. Saiatzen ari gara Federazioarekin hitz egiten langa jaitsi dezan, baina ez dirudi egingo duenik; ezta txandakakoan izena eman ere. Hala ere, oso gaztea naiz. Egongo dira Olinpiar Joko gehiago».\nK2an neguan inoiz iritsitako lekurik garaienera heldu dira lau xerpa\nPakistango iluntzean saiatuko dira hamar mendizale K2ko tontorrera igotzen. Gora iritsiko balira, mugarri bat ezarriko dute himalaismoan: neguan oraindik gizakirik iritsi ez den K2 mendira igotzea.\nIrekitako leihotik, finalera\nAthleticek Espainiako Superkopako finala jokatuko du, gutxi lehiatu duen Real Madrili 1-2 irabazi ondoren, Malagan. Raul Garciak egin ditu bi golak lehen zatian. Finala, etzi, Bartzelonaren aurka\nArraunean, berriz itsasora\nEztizen Duke Arraun Lagunak taldearen tostetara itzuli da aurten, iaz itsasoko kapitain izateko ikasketengatik utzita egon eta gero. «Behar dut itsasoa», dio.\n«Primeran etorri zaigu lehen itzulia garaipen on batekin amaitzea»\nAzken postuan amaitu du Gipuzkoa Basketek ligako lehen itzulia. Bolada txarrak igaro badituzte ere, Olaizolak «arerio guztiekin lehiatzeko gai» ikusten du taldea. Bere lanaz esan du «konfiantza handiz» dabilela.\n«Gero eta pobrezia handiagoa izango dugu, eta askatasun gutxiago»\nKontxako hondartzan, eskiatzen; duela 36 urte gertatu zen, gaurko egunez\n«Gizarte langileen higadura emozionala izugarria da»\n«Noraezean, galduta gabiltza gizonak»\nTxeroki hizkuntza hitz egiten dutenek txertoa jasotzeko lehentasuna dute


Durangaldeko berbalagunak: 2018\nHasi dugu ikasturte berria. Urte berezia datorkigu: euskaraldia, korrika eta nola ez, gu geu berbalagunok mihia euskaraz bustitzen jarraitzeko prest.\nAzaroaren 23an hasi eta abenduaren 3a arte ehundaka berbalagunek eramango dugu soinean gure ahobizi eta belarriprest txapa.\nAhobizi nahiz belarriprest, euskaratik euskarara aritu nahi dugu aurten ere.\nEuskaraldiko 6.egunean, azaroaren 28an Mintzodromoa egingo dugu.\nZatoz txapa eta guzti, eta izan ezazu belarria prest eta ahoa bizi-bizi.\nAisialdian ere euskaraz aritzeko eta ondo pasatzeko aukera ezin hobea.\nMartxoaren 6an BARRETERAPIA ikastaroa egongo da Abadiñon, Txanporta kultur etxean.\nKultur lehiaketaren irabazlea:\nLeire Gomez Jurado (Matiena)!\nZorionak Leire! Eta, eskerrik asko parte hartu duzuen guzti guztioi, aurten 400 partaidetik gora izan zarete!\nOtsailaren 15ean (Berrizen) eta otsailaren 21ean (Zaldibarren) reflexologia saioak antolatu ditugu. Aukeratu hoberen datorkizun data eta eman izena, plaza mugatuak daude eta.\nInternet: sarean seguru!\nGero eta gauza gehiago egiten ditugu sarean; erosketak, sare -sozialetan parte hartu, iritziak eman, argazkiak igo... hainbat web orrialdetan gure datu pertsonalak ematen ditugu. Baina ba al dakigu egiten duguna egokiena den?\nHorretaz guztiaz hitz egingo digute Tapuntuko lagunek, bi saio antolatu ditugu, aukeratu hoberen datorkizuna eta eman izena. Ikastaroak gehienez, 2 orduko luzera izango du.\nBuruko masaje ikastaroa\nBuruko masaje ikastaroa Iurretako kultur etxean\nurtarrilaren 17an, asteazkena, arratsaldeko 18:00etan.\nEman izena plaza mugatuak baitaude!


Milango Ediktua - Wikipedia, entziklopedia askea.\n(«Milango ediktua» orritik birbideratua)\nKonstantino I.aren bustoa\nMilango Ediktua (latinez: Edictum Mediolanense), kristautasunaren tolerantzia izenarekin ere ezaguna dena, Milanen aldarrikatu zen 313an. Ediktu horren bidez erlijio-askatasuna ezarri zen Erromatar Inperioan, eta zenbait erlijio-talderen aurkako, berezi kristauen aurkako, jazarpenei amaiera eman zitzaien. Konstantino I.a Handiak eta Liziniok sinatu zuten ediktua; Mendebaldeko eta Ekialdeko erromatar inperioetako agintariak ziren biak, hurrenez hurren.\n4 Ikus, halaber\nMilangoa baino lehenago, 311n, Galerio enperadoreak Nikomediako Tolerantzia Ediktua izeneko bat egina zuen. Ediktu horretan, kristauei induljentzia ematen zitzaien, eta legalki onartzen ziren; gainera, askatasuna zuten bilerak egiteko eta beren Jainkoari eskainitako tenpluak eraikitzeko. Kristauen jazarpena bertan behera geratuko zen.\nErromatar Inperioa agintari bakar baten mende batzeko saioan, Liziniok gerra deklaratu zion Konstantinori. Gudarostearen leialtasuna lortze aldera, Liziniok aurreko ediktuak ezartzen zuen tolerantzia betetzetik aske utzi zituen soldaduak eta funtzionario publikoak. Agindu horren ondorioz, kristau batzuek beren ondasunak eta, baita bizia ere, galdu zituzten.\n324an bi inperioen arteko gerra pizten da berriz ere. Konstantinok urte horretako uztailean garaitzen du Lizinioren armada Adrianopolisko Guduan. Bestalde, Konstantinoren seme zaharrenak, Flavio Julio Krispok, Lizinioren ontziteriaren aurkako garaipena lortzen du, eta Lizinio Bitiniara erretiratzera behartzen du. Konstantino da orduan inperioaren jabe bakarra, eta Lizinio Tesalonikan sartzeko agindua eman zuen. Lizinio armetan altxatzen saiatu zen, eta traizioa leporatuta hil egin zuen.\nMilango Ediktuak kristauen onarpen ofiziala ekartzeaz gain, Erromatar Inperioan aldaketa sakonak eragitea ekarri zuen berekin; baita Elizaren hedatzea ere. Ediktuaren ondorioz, agintari erromatarrek konfiskatutako bilera- eta gurtza-lekuak itzuli zitzaizkien kristauei. Kristautasunak legitimitate-estatusa lortu zuen paganismoarekin batera, eta Erromatar Inperioko erlijioa izatera iritsi zen.\nIkus, halaber[aldatu | aldatu iturburu kodea]\nWikimedia Commonsen badira fitxategi gehiago, gai hau dutenak: Milango Ediktua\nInpaktu historikoak: Milango Ediktua; Konstantino Handia enperadorearena (Gaztelaniaz)\nOrriaren azken aldaketa: 9 ekaina 2017, 07:41.


Kataluinarekin elkartasun manifestazioa Irunen | Angula Berria\nHasiera » Kataluinarekin elkartasun manifestazioa Irunen\nKataluniako buruzagi sozial eta politiko subiranisten egoera kontuan harturik, honako aldarrikapenak egin nahi ditugu:\nEskubide zibil eta politikoen eta askatasun demokratikoen defentsarekin herritarron konpromisoa areagotzeko garaiak bizi ditugulakoan gaude. Haize autoritario eta intoleranteen aurrean, kultura demokratikoan sakontzea eta elkartasuna lantzea dagokigu. Demokrazian ezin dira kriminalizatu mobilizazio demokratiko eta baketsuak, ezta disidentzia politikoa ere. Demokrazian, bozkatzea ezin da izan delitu, konponbide baizik. Demokrazian, ezin da epaitu demokrazia.\nHorregatik epaiketa hori denon kontua dela deritzogu. Batetik, prozesu judizial horrek oinarrizko eskubideak urratzen dituelako, eta beraz, denon eskubide zibil eta politikoak jartzen dituelako jokoan. Eta bestetik, erreferendum demokratiko bat epaitu eta zigortu nahi dutelako. Azken batean, erabakitzeko eskubidearen kontrako epaiketa bat delako: herrien autodeterminazio eskubidea ukatu nahi duen epaiketa. Horren aurrean, gure burua demokratatzat dugun guztiok bat egin behar dugu, bai epaiketaren aurrean, baita eskubide zibil eta politikoen urraketa guztien aurrean ere.


Bizkaie! 2021-01-21 09:31\nProdukzinoa sarituko dauen kategoria barri bategaz ekin jako\nBizkaie! 2021-01-21 08:47\nBizkaie! 2021-01-21 08:23\nBizkaiko golkoko itsas-hondoko ornobako eta algak marraztu ditu.\nTravellin Brothers, zezeilaren 26an, Kultur Leioan\nBizkaia Irratia 2021-01-21 00:00\nTravellin Brothers taldearentzat be 2020. urtea ez da izan ona. Kontzertu asko itxi behar izan ditue bertan behera. Dana dala, Alain Sancho saxofoi joleak esan deuskunez, pozik dagoz. Izan be, egoerea zelakoa dan kontuan hartuta, konfinamentu ostean, 14 kontzertu emon ditue. Orain, zezeilean daukiez beste batzuk. Besteak beste, Leioan joko dabe, datorren hilaren 26an.\nArgia 2021-01-21 00:00\nTrapagarango goiko auzoetako 56 familiari pediatria zerbitzua murriztu deutsie\nTrapagarango mendialdeko Larraineta edo Zuhaztieta auzoetan mila biztanle inguru bizi dira. Orain arte pediatria zerbitzua astean birritan euki dabe eta hemendik aurrera astean behin baino ez dabela izango salatu dabe. Hainbat familiak egoereagaitik kejetako alkarretaratzeak eta mobilizazinoak egin dabez. Soiartze Ávila familia honeetako gurasoetariko bat da eta detaile guztiak emon deuskuz.\nElorri Bertso Eskola 2021-01-20 23:59\nEnare Muniategiren kolaborazioa Bertsolari aldizkariko zortziko handia atalean Etxeko leihotik begira pentsamendu hau izan dut: desorekan daude esandakoak eta esan gabe geratu direnak. Ez pentsa burua joan zaidanik, hemen azalpena. Bertsotan egiten dudala esan dudanean, edo nire koadrilakoak juergan “bota…\nElorri Bertso Eskola 2021-01-20 23:50\nElorri bertso eskolaren jarduerak sare sozialetan ere argitaratzen hasi gara, di-da. Ikonoetan sakatu, eta listo.\nElorri Bertso Eskola 2021-01-20 23:20\nElorri Bertso Eskola 2021-01-20 23:16\nEnare Muniategiren kolaborazioa Bertsolari aldizkariko zortziko handian atalean Denok dugu hau amaitzeko gogoa, lagunekin eta senideekin batzeko gogoa, kalera irten eta lasai paseatzekoa, lagunekin tabernan trago bat hatzeko gogoa, elkar besarkatzekoa, eta aurrez aurre kontuak kontatzekoa, edozein herritako plazan bertso…\nElorri Bertso Eskola 2021-01-20 23:07\nElorri Bertso Eskola 2021-01-20 22:59\nEnare Muniategiren kolaborazioa Bertsolari aldizkariko zortziko handian atalean Urte bisurteak ez dira urte bat gehiago, urte bereziak, arraroak, apartekoak dira, edo nola definituko zenuke zuk? Pertsonok urteak bagina, bertsolariak bisurteak ginateke, jendartean bereziak, arraroak, apartekoak edo bakarrak. Nork ez du…\nElorri Bertso Eskola 2021-01-20 22:55\nElorri Bertso Eskola 2021-01-20 22:40\nEnare Muniategiren kolaborazioa Bertsolari aldizkariko zortziko handian atalean Bertsotan ari den herria ez da inoiz hilko, eta argi geratu zen larunbatean Arrigorriagan Bilboaldeko Bertso Eskolen topaketan. Askotan entzuten da txapelketako agurretan txapelketarik gabe ere badela bertsoa, eta hori holan da.…\nEzetz asmatu nor naizen\nElorri Bertso Eskola 2021-01-20 22:23\n‹‹ Aurrekoak 1 2 3 4 ... 136 137 138 139 140 141 142 143 ... 2531 2532 2533 2534 Hurrengoak ››


Itzulpen-lanak, lokalizazio-lanak, telefono bidezko interpretazioak | LinguaVox\nItzulpenak, lokalizazio-lanak eta interpretazioak\nHasiera > Itzulpenak, lokalizazio-lanak, interpretazioak\nItzulpen-lanak, webguneak zein softwarea lokalizatzeko lanak eta telefono bidezko interpretazioak\nGure zerbitzuak, besteak beste, honako hauek dira: dokumentu teknikoak itzultzea, hizkuntzen arteko transkripzioak egitea, hedabideetako testuak nazioarteko ikus-entzuleen beharretara egokitzea eta telefono bidezko interpretazio-lanak egitea (eskaeren arabera). Itzulpen- zein interpretazio-zerbitzuetan esanahiak beste hizkuntza batean adieraztea baino askoz ere gehiago hartzen du barne gure lanak, praktikan.\nItzulpen-lanetan, besteak beste, dokumentu idatziak itzultzen ditugu: esaterako, gidaliburu edo patente bat hizkuntza batetik beste batera; baina, horrez gain, audioak edo bideoetako testuak ere transkribatzen ditugu. Lan horietan guztietan oso beharrezkoa da zehetasunei arreta handiz erreparatzea, bai eta hizkuntzak aditu-mailan ezagutzea ere.\nWebguneak eta softwarea lokalizatzea\nLokalizazio-lanak behar bezala egiteko, lokalizatzaileak ezin hobeto ulertu behar du esanahia, beste hedabide batean esanahi bera adierazteko; beraz, ez gara hitz hutsez ari. Lokalizazioan informatika-programetako edukia (softwarea lokalizatzea), webguneetakoa (webguneak lokalizatzea) edo beste eduki mota batzuk xede-hezkuntzan eman behar dira. Horrek esan nahi du xede-hizkuntzaren kultura eta kokapena ondo ezagutu behar direla, bertako irakurleek edo ikus-entzuleek esanahia ondo uler dezaten. LinguaVox espezializatuta dago lokalizazio-zerbitzuetan: teknikaren arloko itzultzaileak, webgune- eta software-lokalizatzaileak, maketazio eleaniztuneko adituak (DTP) eta diseinatzaile grafikoak daude taldean, eta haiek ziurtatzen dute zure mezua argi eta behar bezala jasoko dela xede-kulturan.\nTelefono bidezko interpretazioak\nLinguaVoxeko interpreteek gaitasun handiak dituzte, eta hizkuntza-oztopoak elkarrizketatik kentzen dituzte, hizlariek elkar uler dezaten. Eskaeren arabera, telefono bidezko interpretazio-zerbitzuak eskaintzen ditugu hizkuntza nagusietan.


2022ko literatur lehiaketak\n7 March, 2022 by La Espiral Leave a Comment\nDeustuko Unibertsitateak ikasturte bakoitzean antolatzen ditu kontakizun laburren eta poesia lehiaketak gaztelaniazko, euskarazko eta ingeleseko modalitateekin, unibertsitateko elkartearen sormen literarioa bultzatzeko asmoarekin. 200 euroko saria emango zaio lehenengoari eta 100 eurokoa bigarrenari diziplina eta modalitate bakoitzean. Lan guztiak emateko azken eguna … [Read more...]\nDanteren “Jainkotiar komedia” liburuari buruzko solasaldia\n14 December, 2021 by La Espiral Leave a Comment\nDante Aligheri italiar poeta eta idazlearen heriotzaren 700. urteurrenaren testuinguruan, Deustuko Unibertsitateak ospatuko du bihar asteazkenean, abenduak 15ean, “Cantarlo todo: desde el infierno hasta el paraíso” solasaldia Gizarte eta Giza Zientzien Fakultateko Patxi Lanceros eta Fernando Bayón iraskasle ikertzaileekin. Ekitaldia 19:00etan izango da Liburutegiko Ellacuría … [Read more...]\nHitz mutuak V: Gaua\n8 December, 2021 by La Espiral Leave a Comment\nOrdulariari begiratu diot, albistegiko lerroburuak ikusi ostean. Bederatziak sei minutu pasatxo. Goikoak hika mikaka entzun ditzazket. Haurrak lokartzeko garaia. Ahoa garbitu, hortzak komuneko potoan utzi, mesanotxe gaineko ama birjinari musu eman eta ohean sartu naiz. Bihar goizean ere Arenaleko Mercedesi egingo al diot bisita? Begiak itxi ditut. Silikonazko irudia etorri … [Read more...]\nHitz mutuak IV: Ilunsentia\n24 November, 2021 by La Espiral Leave a Comment\nOrdulariari begiratu diot. Hogei minutu pasatxo dira seietatik. Afaria prestatuko dut. Baratxuri zopa. Lehengaiak gozo gozo irakiten utzi eta mahaira itzuli naiz. Telefonoari begiratu diot, akaso seme edo alabaren deiaren esperoan? Ez dakit. Ia bada urtebete alabak azkeneko aldiz deitu zidanetik. Deia etorri zait gogora. – Kaixo ama! Zelan? –Pozik zegoela zirudien, ohikoa … [Read more...]\nJokin Erkorekaren “Banda” liburuaren aurkezpena\n18 November, 2021 by La Espiral Leave a Comment\nAldizkari honen editore den Jokin Erkorekak Banda (Erein, 2021) argitaratu berri du, XIII. Bilboko Uria – Blas de Otero saria irabazi ondoren lan beronekin. Igor Estankona poetaren hitzetan, “Jokin Erkorekak liburu bat idatzi du harrimenezkoa eta kultua, sentibera eta gordina […] Hemen ez dago lehenaldirik ez etorkizunik, oraina baino ez […] Publikoak amaieran beste bat … [Read more...]\nHitz mutuak III: Arratsaldea\n10 November, 2021 by La Espiral Leave a Comment\nNeguko arratsak goibelak izan ohi dira. Zerua gris, kaleak triste, ilun. Etxean, mantapean kafesne katilukada alboan dudala pasatu ohi izan ditut. Mantso pasatzen da denbora, oso mantso. Ordulariaren orratzek ere nekatuta dirudite. Tik-tak, tik-tak. Udaberria gainean dugula jabetu naiz. Egunak luzatzen dihardute pixkanaka, zuhaitzek hostoak berreskuratuko dituzte, eta kaleko … [Read more...]\nHitz mutuak II: Eguerdia\n27 October, 2021 by La Espiral Leave a Comment\nBazkalordua. Goiko bizilaguna etxean sartzen sumatu dut, baita haurrak ere. Neska gaixoak desesperatua dirudi bikiekin. Gezurra badirudi ere, gustoko ditut goikoen zalapartak. Umeetako baten negar hotsak, eta besteak zoruaren kontra ematen dituen kolpeak. “Barazkiak bazkaltzeko” esan dut neure kolkorako, eta irribarrea atera zait. Begiak itxi ditut une batez, eta gure etxeak … [Read more...]


Lege oharra – Arrieta\nInformazioaren eta Merkataritza Elektronikoaren Gizartearen Zerbitzuei buruzko uztailaren 11ko 34/2002 Legearen 10. artikuluan jasotako informazioa betez, jarraian datu hauek jartzen ditut zure ezagutzan:\nIzen komertziala: Arrieta Jatetxea\nPosta elektronikoa: arrietajatetxea@gmail.com\nWebgunea: www.arrietajatetxea.com (aurrerantzean, «ataria edo webgunea»)\nAtari honen erabilera guztiz borondatezkoa da, eta bertaratzen denak (aurrerantzean, “erabiltzailea”) erabateko onarpena ematen die helbide honetan sartzen den une bakoitzean indarrean dauden erabilera-baldintza guztiei. Atari honek, erabiltzeko baldintzak betetzen ez dituen edozein erabiltzaileri webgunera sarrera eragozteko eskubidea gordetzen du, aldez aurretik jakinarazi beharrik gabe. Erabiltzaileak baldintza hauek arretaz irakurtzeko erantzukizuna izango du. Baldintza horiek aplikatzekoak izango dira, nahitaez bete beharrekoak diren kontratazio-baldintza orokorrak gorabehera.\nAtari honek arduradunaren jabetzako informazio, zerbitzu, programa edo datuak (aurrerantzean «edukiak») interneten eskuratzeko aukera ematen du. Erabiltzaileak bere gain hartzen du ataria erabiltzearen erantzukizuna. Erabiltzaileak konpromisoa hartzen du izaera adierazlea baina ez mugatzailea duten edukiak eta zerbitzuak modu egokian erabiltzeko. Hauek ez ditu erabili behar (i) legez kontrako edo fede onaren aurkako jarduerak egiteko; (ii) eduki arrazista edota xenofoboa, legez kanpoko pornografia, terrorismoaren sustapenerako edo giza eskubideen aurkako propaganda hedatzeko; (iii) beste erabiltzaile batzuen posta elektronikoko kontuetara sartu, eta, hala badagokio, haren mezuak manipulatzeko.\nWebgune honek datu pertsonalen babesari buruzko indarrean dagoen araudia, 2016ko apirilaren 27ko 2016/679 Erregelamendua (EB), eta datu pertsonalen tratamenduari eta datu horien zirkulazio askeari buruzko DBLOaren arauak betetzen dituela jakinarazten dizugu. Informazio gehiago nahi izanez gero, ikus Pribatutasun Politika.\nWebgunearen edukiak, besteak beste, argazkiak eta artikuluen testuak barne, formatua edozein izanik ere, webgune honen jabetzakoak dira, eta jabetza intelektualaren arloko nazioarteko legeek eta tratatuek babesten dituzte. Zentzu horretan, berariaz debekatuta dago merkataritza-erabilerarako, aldez aurretik oniritzia eman gabe, edukiak kopiatzea, erreproduzitzea, saltzea, transmititzea, banatzea, berrargitaratzea, aldatzea edo erakustea. Erabiltzaileak konpromisoa hartzen du atari honetan Jabetza Intelektualaren eta Industrialaren eskubideak errespetatzeko. Erabiltzaile zaren aldetik, atariko elementuak bistaratu ditzakezu, baita inprimatu, kopiatu eta gorde ere, ordenagailuaren disko gogorrean edo beste edozein euskarri fisikotan, erabilera pertsonalerako eta pribaturako bakarrik.\nBerme eta erantzukizunen baztertzea\nWebgune honek ez du erantzukizunik izango, inola ere, ondorengo egoerek eragin ditzaketen edozein izaeratako kalte eta galerez: edukietako akats edo omisioez, atariaren erabilgarritasun faltaz edo edukietako birus edo programa kaltegarrien transmisioaz, horiek saihesteko beharrezkoak diren neurri teknologiko guztiak hartu badira ere. Webgune honetako edukiak informazio eta dibulgazio helburuekin eskaintzen dira. Web orri honetako informazioa bere helburuetatik kanpo erabiltzetik edo aplikatzetik erator daitekeen edozein erantzukizunetik salbuesten da arduraduna.\nAtari honek cookie-ak erabiltzen ditu (zerbitzariak web orrirako erabiltzailearen ordenagailura bidaltzen dituen informazio-artxibo txikiak), webgunea behar bezala funtzionatzeko eta bistaratzeko beharrezkoak diren funtzio jakin batzuk gauzatzeko. Informazio gehiago nahi izanez gero, ikus Cookie politika.\nAtari honek, aldez aurretiko abisurik gabe, egoki iruditzen zaizkion aldaketak egiteko eskubidea izango du.\nAtari honek edozein kasutan ere ez du inolako erantzukizunik izango beste webgune bateko esteka baten edukiengatik. Aldi berean, ez du bermatuko webgune honetan jasotako edozein material edo informazioren eskuragarritasun teknikoa, kalitatea, fidagarritasuna, zehaztasuna, zabaltasuna, egiazkotasuna, baliozkotasuna eta konstituzionaltasuna ere.\nAtari honek eskubidea erreserbatzen du, aldez aurretik abisatu beharrik izan gabe, Legezko Ohar hau betetzen ez duten erabiltzaileei atarirako sarrera ukatzeko edo kentzeko, baita hirugarren batek hala eskatuta ere.\nWebgune honek Lege Ohar hau ez betetzearen eta bere atariaren bidegabeko erabileraren jarraipena egingo du, zuzenbidean dagozkion akzio zibil eta penal guztiak erabiliz.\nBaldintza hauen edizioa eta iraupena\nAtariak edozein unetan aldatu ahal izango ditu hemen zehaztutako baldintzak, eta behar bezala argitaratuko dira hemen. Aipatutako baldintza horien indarraldia esposizioaren araberakoa izango da, eta indarrean egongo dira, behar bezala argitaratuko diren beste batzuk ezarri arte.\nAtari honen eta erabiltzailearen arteko harremana, indarrean dagoen Espainiako araudiaren arabera arautuko da eta edozein eztabaida Tolosako epaitegi eta auzitegien mende egongo da.\n943 88 00 02\nCopyright © 2020 Arrieta Jatetxea\nBranding & Web: aizuaiz\nCopyright © 2022 Arrieta Jatetxea\nArrieta jatetxean bi lanpostu eskaintzen ditugu: zerbitzari bat eta sukalde laguntzaile bat. Interesatuta bazaude deitu 943 88 00 02 zenbakira.\nSe ofrecen dos puestos de trabajo en el restaurante Arrieta: un/a camarer@ y un/a ayudante de cocina. Si tienes interés llama al 943 88 00 02


Eskolarako software aukeraketa ez da auzi teknikoa - Euskonews\n755 Zenbakia 2020-11-19 / 2020-12-16\nEskolarako software aukeraketa ez da auzi teknikoa\nDagoeneko abian zeuden digitalizazio prozesuak ikaragarri areagotu ditu COVID-19ak eragindako pandemiak, eremu guztietan. Ikasi dugu posible dela telelana, jatetxeetako eskariak etxerako egitea, familiarteko eta lagunekin bideodeien bitartez elkartzea eta, baita ere, hezkuntza arautua aurrera eramatea. Lehen uneetan emergentziazko erantzuna eman zitzaion arren, egoera jarraitua bihurtu da eta ikasketa hauetako askok iraungo dute.\nTresna digitalek urrutiko eskolak ematea ahalbidetu duten arren, hezkuntzaren erabateko eta emergentziazko digitalizazio honek sortu dituen kezkak ugariak izan dira: hauetariko bat, eta ez txikiena, arrakala digitala hezkuntzara ekarri izana , bat-batean eta gogor. Desberdintasunak nabarmenagoak egin dira, maila askotan: interneterako sarbidearen kalitatea, gailuen eskuragarritasuna (ez da berdina ordenagailua, tableta, mugikorra; eta zenbat behar izan dira etxebizitza bakoitzean, guztien beharrei erantzun ahal izateko?), ikasgaiak eta ikasmoldeak iristarazteko irakasleen gaitasun pedagogiko eta digitala, eta txikienen kasuan batez ere, etxekoek izan duten lagundu eta gidatzeko ahalmena, gaitasunei zein denborari dagokionean. Guzti hauek ikasle askok eskolak jarraitzeko izan duten ahalmena erabaki dute, neurri handi batean.\nAzkar batean egindako lineako ikaskutza-irakaskuntzarako biraketa honek agerian utzi ditu hezkuntzaren digitalizazioari begira gidatzen gaituzten printzipioak – edo hauen falta. Sortu berri ziren beharrak asetzeko software lehiarik egon bada, Google nagusitu da, argi eta garbi. Eskura zegoena, errazena, aukeratzera jo dugu orokorrean: Googlek tresnak prest eta martxan zituen, doan eskaini ditu hala ez zen kasuetan, eta erabiltzaileen bolumenari erantzuteko baliabideak jartzeko gaitasuna izan du.\nJoan den urrian, Isabel Celaá Espainiako Hezkuntza Ministroak lankidetza publiko-pribatuaren garrantzia goraipatu zuen “HAZ Alianza por la Educación” itunaren aurkezpen ekitaldian. Google, la Caixa, Endesa eta Vodafone dira aliantza honen sortzaileetako batzuk, eta “Hezkuntza aurreratu eta eraldatzeko erronka”ri aurre egitea dute helburu, “erabilgarriak eta eraginkorrak izango diren proposamen zehatzak sustatuz, aldi berean administrazio publikoarentzat osagarriak izanik”. Bitartean, hilabete berean, Kataluniak eskoletan Googleren zerbitzuak debekatzea erabaki du adinez txikikoen datuak masiboki atzitzen dituela argudiatuta, haien kontsumo eta nortasun profilak definitzeko. Ez da bakarra: Madrilgo komunitateak ere “doaneko hezkuntza plataformak” (Google barne) erabiltzea debekatu zuen irailean honek ikasleen datuen babeserako araudia urratzen duela eta. Antzeko erabakia hartu zuen iaz Alemaniak, eta urte hasieran Estatu Batuetako Mexiko Berriak Google auzitara eraman zuen antzeko arrazoiengatik.\nOrain arte aipatutako eragozpen eta debekuak datuen babesaren edo pribatutasunaren ingurukoak izan dira. Ez da, dena den, teknologia enpresa handiek eskainitako ekosistema itxiek dakarten arazo bakarra, ezta itzal handikoena ere, seguruena. Arazo bat dagoenik ere ez da erraza irmoki argudiatu eta efektiboki gizarteratzen, “erabiltzaileak laborategietako sagu gisa tratatzen dituen industria bat” kritikatzearen zailtasun handiena baita “saguei beraiei azaltzea gertatzen ari zaiena”, laborategiko prozeduren subjektu diren bitartean. Matrix barruan daudenei Matrix azaltzea bezain zaila, alegia. Pribatutasunaren faltaz haratago, teknologiaren aplikazio hauek gaitasun digitalaren lanketa mugatzen dute eta, finean, ikuspegi kritikoa sorgortzen dute.\nEkosistema itxi hauek, askotan doan eskuragarri egoteaz gain, erabilerrazak izateko diseinatzen dira. Izan ere, erabilpen ludiko eta oinarrizkoenetatik haratago, ikasgeletan ditugun natibo digitalek ez dituzte inondik ere tresna hauek menderatzen. Haien gaitasun digitala eskasa da oso, hezkuntza sistemaren digitalizaziorako oztopo nagusienetarikoa izateraino. Enpresa teknologiko handiek eskaintzen dituzten soluzioak berehalako sarietan oinarritzen dira, azaletik daramate erabiltzailea batetik bestera, etengabe hurrengo estimuluaren atzetik. Ez dute erronkarik proposatzen, ahaleginik eskatzen, beti frustrazioa ekiditeko ahaleginean. Lehen aldiz, natibo digitalek euren gurasoek baino adimen-koziente bajuagoa dute .\nTresna digitalek urrutiko eskolak ematea ahalbidetu duten arren, hezkuntzaren erabateko eta emergentziazko digitalizazio honek sortu dituen kezkak ugariak izan dira.\nOndorio hau ez da ustekabekoa, oinarrizko diseinutik bertatik sustatzen baitute teknologia “kutxa beltza” denaren ikuspegia: guk input bat eman eta output bat bueltatzen digu, oso ondo ezagutu eta ulertu gabe barruan, prozesu horretan, zein eraldatze eta moldaketa gertatzen diren, eta nola. Argudia liteke neurri batean hau sahiestezina dela: ez da behar informatikaria izatea tresna hauek erabiltzeko. Baina aldi berean honek menpekotasuna areagotu egin du.\nTresnak errazagotzen joan dira, intuitiboagoak egiten, kasik euren burua irakasten dutela adieraziz. Eta prozesu horretan, ahazten joan gara esku artean ditugun tresnak hor daudenik ere. Kutxa beltza gardena bihurtu da: ez kutxa bera bakarrik, barruan daraman mekanismoa ere bai. Erabat ikustezina. Input bat eman eta outputa espero dugu emaitza “naturala” balitz bezala kasik, eta teknologiarekin ditugun hartu-emanak “naturan gertatuak” balira bezala ulertzen hasiak gara. Logika honetan, haien erabilerak dakartzan ondorioak saihestezinak dira.\nErabiltzen dugun hizkuntzak ere areagotu egiten du “naturalizatze” hau: “Gmail bat bidaliko dizut” esaten dugunean, “email bat” beharrean; edo “Googlen bilatu”, “bilatzaile batean” beharrean, edo “Worden egin”, “testu prozesatzaile batean” beharrean, edo “Windowsen” “sistema eragilean” beharrean… Barneratzen dugu (eta hedatzen dugu) modu bat eta bakarra dagoela gauzak egiteko, eta horrela Gmailek markatzen du posta elektronikoaren estandarra, edo Excelek markatzen du kalkulu orriena…\nHauxe da, hain zuzen, teknologia enpresa handien lorpenik handienetakoa: beste aukerarik egon daitekeenik ere ez baitugu irudikatzen. Ikuspegi honek ulertaratzen du, adibidez, guraso batzuek euren seme-alabei Google konturik sortzerik nahi ez dutela adieraztean, horrek sortzen duen harridura (irakasleengan, edo beste gurasoengan). Zergatik pasako litzaioke norbaiti burutik halako zerbaiti uko egitea?\nArazo hauen garrantzia leundu egiten da askotan, argudiatuz tresnak besterik ez direla, eta egozten zaizkien eragozpen horiek guztiak gaindi daitezkeela erabilera zuzenarekin. Erabilpenenean dagoela gakoa, alegia. IKTak tresna edo bitarteko soil gisa hartzen dituen ikuskera, alabaina, bakuna da oso (beste edozein teknologiarekin bezala, bide batez). Haietan funtsatzen da atentzioaren ekonomia, kapitalismo zelataria, gogoz ematen ditugun gure datuen ustiaketan.\nKutxa beltz ikustezin horien barruan dauden mekanismoak, algoritmoak, zein output jasoko dugun moldatu eta itxuratzen dutenak, ez dira “naturan aurkituak”; ez dira neutralak. Hau ez da Cambridge Analyticaren aferaren bilakaeratik eratorritako ondorio berri bat: Heidegger-ek garbi zuen zioenean “teknologiaren esentzia ez da, inolaz ere, ezer teknologikoa. […] Alor guztietan gaude teknologiari kateatuta, harekiko askatasunik gabe, sutsuki berretsi edo ukatzen dugula ere. Baina modurik okerrenean ematen gatzaizkio, zerbait neutrala bezala irudikatzen dugunean; izan ere, ikuskera honek, egun bereziki omentzen dugunak, zeharo itsutzen gaitu teknologiaren esentziaren aurrean” (itzulpen librea). Teknologia hauek, kasurik onenean, partzialak/alderdikoiak dira eta sortu dituztenen aurreritziak errepikatzen dituzte (ikerketa ugarik adierazi dute irudi ezagupenerako algoritmoek, adibidez, arrazismoa hedatu izan dutela, edo lana bilatzeko tresnek, sexismoa); txarrenera, gure jokamoldea manipulatzeko diseinatzen dira zuzenean (aipatutako Cambridge Analytica/Facebook/Donald Trump aferak irudikatzen duen bezala).\nSoftware librea ere ez da neutrala. Baina orain arte aipatutakoaren aldean, ez da kutxa beltza ere: barruan daramana ikus dezakegu, nola dabilen, zein aurreiritzi edo joera gehitzen dizkion haren bitartez egiten dugun lanari. Ez du hornitzaile batenganako menpekotasunik sortzen. Tresna digitalen funtzionduaren gaineko jakinmina, ikerketa eta ikasketa sustatu eta ahalbidetzen du ikasleengan; informatikarekin, internetekin eta IKTekin lotutako kontzeptu zabalagoen gainekoa ere bai.\nIKTen aplikazio guztiak, beraz, ez dira berdinak. Bakoitzak gizarte eredu bat du atzean, proposamen politiko bat. Azken finean, hezkuntzarako korporazio handien proposamenak ala software librearen arteko aukera ideologikoa da: Huxley-ek Bai mundu berria eleberri distopikoan ikuskatutako haurrak hezi nahi ditugun, denbora-pasa inozoek ergelduta, hizkuntzaz gabetuta, munduari buruz gogoetarik egiteko ezgauza baina euren zoriarekin zoriontsu; ala autonomoak, kritikoak, parte-hartzaileak, ekintzaileak, arduratsuak.\n UNESCO (2020), Six months into a crisis: reflections on international efforts to harness technology to maintain the continuity of learning\n John Naughton (2020), The Social Dilemma: a wake-up call for a world drunk on dopamine?, The Guardian\n Michel Desmurguet (2020), La fábrica de cretinos digitales\n Martin Heidegger (1977), The Question Concerning Technology and Other Essays (William Lovitt-en itzulpena)\n James Zou eta Londa Schiebinger (2018). AI can be sexist and racist — it’s time to make it fair. Nature 559, 324-326. doi: 10.1038/d41586-018-05707-8\nLa inteligencia artificial y el uso de algoritmos para dirigir el trabajo: ¿hacia un trabajo deshumanizado?\nMUÑOZ RUIZ, Ana B.\nNotas y comentarios de un curso de verano: más allá del 4.0\nDecision making on a street map of Tudela\nAZCONA MAGAÑA, Iván / GÓMEZ CALVO, Javier / SIMÓN SOLDEVILLA, Carlos


Bi aktibista epaitu dituzte BBVAren krimenak salatzeagatik | Ekologistak Martxan\nEstás en: Inicio » Ekologistak Martxan » Euskal Herria » Bi aktibista epaitu dituzte BBVAren (...)\n2012-ko Otsaila, par Bizkaia | Visitas: 263\nGaur, otsailak 1, BBVAren aurkako plataformako bi aktibista epaitu izan delakoan Bilboko Instrukzio Epaitegiko hamargarren aretoan, leporatuta desobedientzia eta kalteak ondasun publikoa zikintzeagatik. Ertzainak ez agertzeagaitik, epaiketa bera ez da egin. Laster sententzia izango da.\n2011ko martxoaren 11n Bilboko Euskalduna Jauregiaren kanpoaldean gertatutakoak epaituko dituzte. Egun hartan, Jauregiaren barrualdean banketxeko Francisco Gonzálezek aurkeztu zuen erakundearen 2010eko emaitza ekonomikoa; 4.606 milioi euroko irabaziak, hain zuzen ere. Kanpoaldean, banketxeak dirua irabazteko erabiltzen dituen bideak salatzeko, margo gorritan blaitu ziren BBVAren aurkako plataformako bi kide. Margo gorriaren bidez, bankuek eragindako hainbat bidegabekeri irudikatu nahi izan zituzten: krisiaren ondorioz etxe barik geratu diren milaka pertsonen egoera larriak; BBVAk finantzatzen dituen arma nuklearrak, barreiatze-bonbak edo uranio gutxituzko armak, eta proiektu erraldoietan egindako inbertsioen ondorioz munduko hainbat tokitan haien lurretatik kanpora bidaltzen dituzten komunitate indigenen samina, ingurumen- nahiz giza-kalteak.\nVisitantes conectados: 511 Gunearen hizkuntzak


Argi etetea, ikastaroetarako izenematea eta beste, Oñatiko udal kiroldegian - Oñati - Goiena.eus\nArgi etetea, ikastaroetarako izenematea eta beste, Oñatiko udal kiroldegian\nUbane Madera 2013-08-07 17:05\nOñatiko Zubikoa kiroldegiak hainbat ohar jakinarazi gura ditu abuztuari eta irailari begira. Gertukoenetik hasita, iragarri du datorren astean, abuztuaren 13an, martitzena, argindarra eten egingo dutela. Horren ondorioz, kiroldegia itxi egingo dute, 15:00etan. Bestalde, bertako kantxak erabili gura dutenei begira, jakinarazi dute irailaren 5ean egingo dutela kantxen zozketa, arratsaldean.\nZabalik daude, era berean, 2013-2014 ikasturteko igerileta ikastaroetan, ur-ekintzetan zein fitness ekintzetan izena emateko epeak.\nKorrika egiteko taldea eta tonifikazio zerbitzuak\nHala, fitness ekintzei dagokienez, iragarri dute, oro har 2012-2013 denboraldiko eskaintzaren antzerakoa izango dutela irailetik aurrera. Baina zenbait berritasun ere gehituko dituzte ikasturte berrian. Adibidez, korrikan hasi nahi duen edozeini zuzenduta, korrika era osasuntsu eta eraginkorrean egiteko taldea osatu gura dute; barrak, diskoak eta mankuernen erabileran oinarritzen den tonifikazio zerbitzua ere izango da, eta baita bosuan oinarritutako tonifikazio zerbitzua ere.\nIgerilekua itxita, irailaren 23tik\nIgeriketa ikastaro eta ur-ekintzei dagokienez, berriz, kontuan hartu beharrekoa da irailaren 23tik urriaren 8ra bitartean, igerilekua itxi egingo dutela, mantenu lanak egin behar dituztelako. Hain justu ere, ohiko garbiketa eta desinfekzio lanez gainera, gune bustiko elbarrituen aldagelak berritu egingo dituzte, eta igerilekuen ur-biltegietan mantenu-lanak egingo dituzte.\nHori bai, ekintza eta ikastaro guztiak irailaren 16an hasiko dituzte. Eta kontuan hartuta zenbait ikastaro eta ekintzetan plaza mugatuak direla, komeni da aldez aurretik izena ematea. Ildo beretik, ekintza bat edo beste aukeratu ezinda dabiltzanendako, ate irekiak izango direla ere iragarri dute Zubikoa kiroldegitik. Irail hasieran izango dira horiek: irailaren 10ean (asteartea) hasi eta irailaren 13ra bitartean, biak barne, hain zuzen. Gainera, beste zerbitzu bat ere eskainiko dute datorren ikasturtean: aholkularitza.\nIrailaren 1era arte, udako ordutegia\nBukatzeko, gogoan izan abuztuan udako ordutegiarekin dabiltzala lanean Oñatiko udal kiroldegian, hau da, goizeko 10:00etatik gaueko zortziak arte dago zabalik martitzenetik domekara, eta astelehenetan jai izaten dute. Irailaren 1ean sartuko da atzera ere indarrean neguko ordutegia.


Kalaallisut: groelandiera - Oihaneder Euskararen Etxea\nHasiera » Agenda » Kalaallisut: groelandiera\nKalaallisut: groelandiera Txerra Rodriguez eta Eider Palmou\nHitz Adina Mintzo hizkuntza gutxituak ezagutzeko zikloaren 6. ikasturteak 7 hizkuntza hurbilduko dizkigu: sorabiera, lakota, nasa yuwea, mankanyera, pirineotako euskalkiak eta kalaallisut.\nIkasturteko azkenengo hizkuntza aurkeztera etorriko dira Txerra Rodriguez eta Eider Palmou: kalaallisut edo groenlandiera.\nKalaallisut edo groenlandiera hango inuitek berba egiten duten hizkuntza da. Gaur egun, ia bertako biztanle guztiek hitz egiten badute ere, kopuru absolutuetan oso gutxi dira: 55.000 biztanle inguru. Badira, hala ere, groenlandiera hizkuntza baino, inuiteraren dialektoa dela dioenik. Hala balitz, Groenlandian beste lurralde guztietan baino hiztun gehiago legoke (Alaska, Kanada, Siberia). Irakaskuntzan, administrazioan eta abarretan da hizkuntzarik erabiliena, baita komunikabideetan ere.\nTxerra Rodriguez zuzenbidea ikasitakoa, soziolinguistikan doktore da euskara elkarteen inguruko tesi batekin. Gaur egun, Emunen dabil hizkuntza aholkulari. Horretaz gain, Garaigoikoa izeneko soziolinguistikaren dibulgazio blog bat du Argia aldizkarian eta “Sutondoko kontuak” liburuaren egilea ere bada.\nEider Palmou, Haur Hezkuntza eta Gizarte Heziketan diplomatua, gaur egun Urretxindorra ikastolako Haur Hezkuntzako zuzendaria eta HIK HASIko partaidea da, baita izen bereko aldizkariaren erredakazio batzordeko kidea ere. Bestalde, Ikastolen elkartea eta Semente Galizako eskolen arteko aliantzan lanean ari da.